Comisiynydd y Gymraeg - The Original Factory Shop a'r Gymraeg\nThe Original Factory Shop a'r Gymraeg\nCododd dau achos yn ystod 2020 oedd yn cwestiynu agwedd a dealltwriaeth The Original Factory Shop tuag at y Gymraeg. Arweiniodd hyn i Dȋm Hybu Comisiynydd y Gymraeg gysylltu gyda’r cwmni i gynnig cymorth a syniadau iddynt.\nJane Edwards, Swyddog Hybu Comisiynydd y Gymraeg, sy’n rhannu ei phrofiad hi yn gweithio gyda’r cwmni.\n“Daeth i’r amlwg yn dilyn straeon yn y wasg bod lle i gwestiynu agwedd siop The Original Factory Shop ym Mhwllheli tuag at y Gymraeg. Mae’r cwmni yn gwerthu cynnyrch harddwch, esgidiau, eitemau ar gyfer y cartref, cynnyrch technegol a brandiau mawr am bris gostyngol. Mae ganddyn nhw 16 cangen yng Nghymru.\nCysylltais gyda’r rheolwyr i gynnig arweiniad ar eu darpariaeth iaith. Pwysleisiais wrthynt fod Pwllheli yn un o gadarnleoedd y Gymraeg, a bod tri chwarter y staff yn siarad yr iaith.\nMae eu pencadlys hwy yn Burnley, a’u dealltwriaeth o’r sefyllfa yng Nghymru yn dennau. Ro’n i’n awyddus i bwysleisio’r holl fuddion sy’n dod o ddefnyddio’r Gymraeg i fusnesau yng Nghymru. Rhwng y syniadau creadigol, cynllunio strategol a’r cymorth ymarferol, roedd modd i ni amlinellu ffordd glir ymlaen i’r busnes.\nErs i ni ymyrryd mae The Original Factory Shop wedi ymrwymo i wella eu gwasanaeth Gymraeg ac rydym mewn cyswllt rheolaidd. Maent bellach yn croesawu gweld eu staff yn gwisgo bathodyn Iaith Gwaith (sef y swigen siarad oren), ac yn gweld bod gwasanaeth Gymraeg yn ennill enw da iddyn nhw yn lleol.\nYn ystod y Nadolig rhoddwyd nifer o negeseuon dwyieithog ar eu cyfryngau cymdeithasol, yn ogystal ag arwyddion dwyieithog yn eu siopau yn dweud Nadolig Llawen.\nMae’r cwmni am ddatblygu eu cynlluniau Cymraeg ymhellach, a’r pethau bach sy’n dechrau gwneud gwahaniaeth. Pethau fel cynnwys y Gymraeg ar dderbyniad til.\nDw i’n falch ein bod ni wedi gallu dylanwadu arnyn nhw, a bod yr iaith bellach yn weladwy yn siopau The Original Factory Shop. Byddwn yn parhau i weithio gyda’r cwmni i sicrhau fod cynllun hir dymor ganddynt i gefnogi’r Gymraeg yn eu siopau ledled Cymru.\nDywedodd llefarydd ar ran The Original Factory Shop:\n“Rydym yn awyddus i’n cwsmeriaid – yn siaradwyr Cymraeg ai peidio – i deimlo’n gyfforddus yn cyfathrebu yn ein siopau. Mae ein cydweithwyr sy’n siarad Cymraeg bellach yn gwisgo cortynau gwddf Cymraeg a bathodynnau iaith; ac mae gan ein cydweithwyr sy’n dysgu’r iaith gyfle i wisgo cortynnau gwddf – Dysgu Cymraeg. Rydym wedi gofyn am stoc gan y Ganolfan Dysgu Cymraeg.\n“Gall gwsmeriaid sy’n ymweld a’n thudalennau ein siopau lleol ar Facebook, ein gweld yn postio yn Gymraeg, ac mae gennym gynlluniau cyffrous i ddathlu diwrnod Santes Dwynwen a Dewi Sant gyda chwsmeriaid yn ein siopau lleol. Byddwn hefyd yn cymryd rhan yn Dydd Miwsig Cymru, diolch i’n lleoliadau gwych ar y stryd fawr, a byddwn yn cynllunio sut y gallwn hyrwyddo’r Eisteddfod yn lleol cyn y digwyddiad y flwyddyn nesaf.”


Y Bwrdd a'r Tîm Gweithredol - Iechyd Cyhoeddus Cymru\ncMae'r Rheoliadau Ymddiriedolaeth GIG Iechyd Cyhoeddus Cymru (Aelodaeth a Gweithdrefn) 2009 yn amodi y dylai Bwrdd y Cyfarwyddwyr Iechyd Cyhoeddus Cymru yn cynnwys Cadeirydd, chwe Chyfarwyddwr Anweithredol (a elwir hefyd yn aelodau Annibynnol) a phum Cyfarwyddwr Gweithredol, gan gynnwys y Prif Weithredwr a'r Prif Swyddog Cyllid.\nMae Bwrdd y Cyfarwyddwyr yn gweithredu i wneud penderfyniadau corfforaethol, gyda Chyfarwyddwyr Anweithredol a Gweithredol yn aelodau llawn a chyfartal ac yn rhannu cyfrifoldeb corfforaethol dros y penderfyniadau y mae'n ei wneud.\nYn benodol, mae'r Bwrdd Cyfarwyddwyr yn gyfrifol am gyfeiriad strategol, fframwaith llywodraethu, diwylliant sefydliadol a datblygu, datblygu perthynas gref â rhanddeiliaid allweddol a phartneriaid a chyflwyno nodau ac amcanion Iechyd Cyhoeddus Cymru.\nYn ogystal, mae'r Cyfarwyddwyr Gweithredol hefyd yn gyfrifol am gyflawni swyddogaethau iechyd corfforaethol a chyhoeddus Iechyd Cyhoeddus Cymru.\nMae’r Datganiadau o Fuddiannau ar gyfer Aelodau’r Bwrdd ar gael ar adran cynllun cyhoeddiadau y wefan.\nMae Rheolau'r Bwrdd yn gosod yr ymddygiadau a ddisgwylir gan holl aelodau’r Bwrdd a’r mynychwyr, wrth i'r Bwrdd/Pwyllgorau weithredu eu rôl stiwardiaeth a chymryd yr awenau wrth hyrwyddo gwerthoedd a safonau ymddygiad y sefydliad a'i staff.\nMae'r bwrdd wedi ymrwymo i weithredu yn y ffordd fwyaf tryloyw, agored ac atebol ag sy'n bosibl. Weithiau bydd rhywfaint o fusnes y sefydliad yn cael ei ystyried yn fwy priodol mewn sesiwn breifat; bydd hyn yn sicrhau nad yw'r busnes sy'n cael ei ystyried yn destun rhagfarn a allai achosi niwed diangen ar y cyhoedd, a bydd hefyd yn sicrhau na fydd unrhyw ddylanwad annheg i'r cyhoedd yn digwydd. Mae'r Protocol ar gyfer Neilltuo Materion i Gyfarfod Preifat o’r Bwrdd (neu Bwyllgor) wedi'i gymeradwyo gan y Bwrdd i helpu i nodi'r rhesymau sy'n fwyaf tebygol o fod yn berthnasol i ddeunydd a ystyrir gan y Bwrdd (neu'r pwyllgor) mewn sesiwn breifat.


Amaeth a'r Dyfodol - Plaid Cymru\nMae Plaid Cymru’n cydnabod y cyfraniad enfawr y mae’r sector amaethyddol yn ei wneud i Gymru. Mae’r heriau niferus y mae’r sector yn eu hwynebu yn golygu ei bod yn bryd ffurfio cyddestun newydd i amaethyddiaeth yng Nghymru, gan ddechrau drwy roi gwydnwch ein ffermydd teuluol wrth galon dadeni’r diwydiant. Mae ailddyrannu ein system cymorth i ffermydd ar gyfer y cyfnod ar ôl Covid a Brexit yn rhoi cyfle unwaith mewn cenhedlaeth i ni wneud y newidiadau pendant sydd eu hangen, gan ganolbwyntio ar gynaliadwyedd a chydweithio.\nRydyn ni’n cefnogi ffermwyr Cymru yn eu nod i fod yn un o’r sectorau ffermio mwyaf amgylcheddol gynaliadwy yn y byd.\nByddwn ni’n cyflwyno Bil Amaethyddiaeth i Gymru a fydd yn rhoi mwy o bwyslais ar les cyhoeddus fel datgarboneiddio, cynhyrchu bwyd yn gynaliadwy, a mwy o fioamrywiaeth.\nRydyn ni hefyd yn cydnabod y ffaith, os yw ffermydd am fod yn amgylcheddol gynaliadwy, bod rhaid iddyn nhw fod yn economaidd gynaliadwy. Byddwn ni’n cyflwyno taliad cymorth sylfaenol er mwyn cynnig mwy o sefydlogrwydd economaidd i’r diwydiant. Bydd y gefnogaeth hon yn cael ei defnyddio i annog y safonau uchaf o iechyd y cyhoedd a iechyd a lles anifeiliaid, ac i hwyluso symudiad tuag at ffermio carbon isel a gwerth natur uchel.\nByddwn ni hefyd yn defnyddio buddsoddiad ehangach i gefnogi symudiad at ffurfiau mwy cynaliadwy ac amrywiol o ddefnyddio tir, gan gynnwys ffermio organig, amaethyddiaeth adfywiol, amaethgoedwigaeth, a ffermio cymysg.\nBydd Llywodraeth Plaid Cymru yn ymrwymo i ddefnydd llawn o gyllid Rhaglen Datblygu Gwledig 2014-20 yr Undeb Ewropeaidd erbyn 2023. Byddwn ni hefyd yn cadw ymrwymiad i’n dyraniad ni o gyllid tuag at yr hyn fyddai wedi dilyn y rhaglen, sef Rhaglen Datblygu Gwledig 2021-27. Byddwn ni’n comisiynu adolygiad annibynnol o effeithiolrwydd a gwerth am arian prosiectau’r Rhaglen Datblygu Gwledig hyd yma, a fydd yn llywio ein cynigion ar gyfer cefnogaeth i gefn gwlad yn y dyfodol.\nMae Plaid Cymru’n dymuno gweld Cymru lle mae gan bawb fynediad urddasol at fwyd maethlon sydd wedi’i gynhyrchu’n gynaliadwy, mewn...


LLYFRYNNAU BYCHAIN gan Bruce Griffiths\nFEL Y GŴYR pob llyfrbryf, nid ymhlith y cyfrolau urddasol, sylweddol, clawr-lledr y ceir y trysorau prinnaf a mwyaf diddorol, ond ymhlith y llyfrau bach, clawr-papur di-nod. Oherwydd eu maint a'u diffyg cloriau celyd, yn naturiol fe aethant yn ddigon prin. Mae hyn yr un mor wir am lyfrau'r can mlynedd diwethaf, hyd yn oed weithiau gan awduron safonol. Mae gennyf gopi o Plant y Beirdd O.M. Edwards (Llanuwchllyn, 1892), sef rhif III yng nghyfres Y Llyfrau Bach. Ar ei gefn mae rhestr o ddwsin o deitlau, ond o'r rhain, nodir mai rhif I (Holi ac Ateb ar Hanes Cymru) a rhif III sy'n barod, a bod rhif II (Holi ac Ateb ar Lenyddiaeth Cymru) yn y wasg. Ni welais i erioed mohonynt: tybed a welodd gweddill y gyfres olau dydd?\nPrin y meddyliwn am Ddaniel Owen ond fel nofelydd: ond wele gerdd o'i eiddo, sef Hiraethgan ar �l y diweddar Barch. John Evans, Croesoswallt. (Wyddgrug, 1883) Edrydd yr awdur: "Y Farwnad hon, os priodol yr enw, oedd yr unig un a anfonwyd i Gyfarfod Cystadleuol Garston... ac felly, o angenrheidrwydd , hi oedd yr oreu."Gwyleidd-dra yn wir!\nMae diffyg llyfryddiaeth o gynnyrch llenyddol yr ugeinfed ganrif yn peri ei bod yn anodd gwybod pa bethau a gyhoeddwyd hyd yn oed gan ein prif lenorion, a daw pethau bach annisgwyl i'r fei. Gwyddem, efallai, i'r Dr. Kate Roberts gydweithio ag eraill i gyhoeddi dram�u - Y Fam, EPC, (Cardiff, 1920); Y Canpunt, (Drefnewydd, d.d.); Wel! Wel! (Drefnewydd, d.d.) ond syndod imi, flynyddoedd lawer yn �l, oedd taro ar gopi o'i gwaith cyntaf, Y Botel, drama heb arni ddyddiad nac enw gwasg; mi dybiwn mai yn y cyfnod 1910 - �1913 y cyfieithwyd hi o'r Saesneg gwreiddiol, beth bynnag oedd, ac mai mewn swyddfa papur newydd yng Nghaernarfon yr argraffwyd hi, a barnu yn �l dull y cysodi. Fe'i rhestrir yn Hanes Y Ddrama yng Nghymru, 0. Llew Owain, ond ni welais ac ni chlywais i erioed am gopi arall, ddim hyd yn oed yn Llyfrgell Coleg y Gogledd nac yn y Llyfrgell Genedlaethol.\nANODD a fyddai crynhoi casgliad cyflawn o weithiau y llenor toreithiog hwnnw, T. Gwynn Jones. Yma, eto, y pethau bychain sy'n brin: ei ddram�u Anrhydedd, (EPC, Cardiff, 1923); Dafydd Ap Gruffydd, (Aberystwyth, 1914); Y Gl�yn Byw (Drefnewydd, d.d.); Coroni Heddwch, ei gyfieithiad o The Crowning of Peace J.O. Francis (Swansea, 1921); a phrinnach fyth, ei Chwareuon Hanes: Caradog yn Rhufain (Gwrecsam, 1914) a Dewi Sant (Gwrecsam, d.d.).\n0 blith nifer o bethau diarffordd eraill, nodaf iddo gyfieithu pamffledyn o'r enw Yr Hyn a Welais yn Rwsia gan Hewlett Johnson, Deon Caergaint, y 'Deon Coch' fel y'i gelwid. Oherwydd ei gysylltiad �'r mudiad comiwnyddol, bu i Bwyllgor Cymreig y Blaid Gomiwnyddol gyhoeddi teyrnged yn Saesneg iddo: A Great Welshman. Symposium of Tributes (Tonypandy, d.d. adeg yr Ail Ryfel Byd) sydd bellach yn brin iawn. Diddorol nodi bod y cyfranwyr yn cynnwys y Dr. Idris Bell, John Ellis Williams, T.E. Nicholas, Gwenallt, Dilys Cadwaladr a D. Tecwyn Lloyd ym mysg eraill.\nY llyfryn rhyfeddaf y gwn i amdano o law T. Gwynn Jones yw hoax o'i eiddo: Gweith Argoed Llwyvein... Darganfyddiadau'r Dr. Dreistaub. Trosiad Saesneg a Nodiadau Beirniadol gan S.O'Bredasant, Ph.D. Dulyn: Gwasg y Fr�n Ddu, 1943. Argraffwyd cant o gop�au ohono a pharodi yw, mae'n debyg gennyf, o ysgol�heictod cyfeiliornus pobl fel J. Gwenogvryn Evans a Timothy Lewis: cynigir inni destun 'Diwyg�iedig' o'r gerdd o Lyfr Taliesin, gyda nodiadau, fel ag i wneud o'r gerdd honno ddarogan o ymgyrch yr Almaenwyr yn Louvain yn y Rhyfel Byd Cyntaf!\nBYRHOEDLOG yw cylchrediad pryddestau eisteddfodol ein llenorion mwyaf hyd yn oed. Dyna ichi Y Tannau Coll Cynan (Caernarfon, d.d., 1922?), er enghraifft. Fe welir Daniel Owen Dewi, Emrys (Wrecsam, 1937) o bryd i�w gilydd yn y siopau ail-law ond beth am ei Gwron Dienw (Carmarthen, d.d., 1922?), Y Dyrfa (Abertawe, d.d., 1931 ?), ac Y G�n ni Chanwyd (Llanelli, d.d., 1929?)? Trysoraf hefyd fy nghopi o'r argraffiad preifat o Y Ddinas, T.H. Parry-Williams (Llandysul, 1962) gyda chyflwyniad caredig yn llaw'r awdur ei hun.\nBu tri neu bedwar copi o Gwaed yr Uchelwyr Saunders Lewis trwy fy nwylo, ond hyd yn hyn ni lwyddais i fachu copi o'i The Eve of Saint John (Newtown, 1921) a bu'n rhaid imi deipio copi o'r copi yn Llyfrgell Bodley, Rhydychen. Afraid dweud mor brin yw ei bamffledi gwleidyddol: nodaf yn arbennig Paham y Gwrthwynebwn yr Ysgol Fomio? (Caernarfon 1936), sef anerchiad a draddododd i'r Blaid Genedlaethol fisoedd cyn y llosgi; blasus hefyd yw'r pamffledyn Coelcerth Rhyddid (Caernarfon d.d., 1937) a gyhoeddwyd i groesawu'r tri o garchar, yn cynnwys cerdd "Ma'r Hogia'n y J�l" gan Yr Hwsmon, ffugenw R. Williams Parry.\nMae'n werth cadw llygad ar agor am wahanlithoedd diddorol, gan mai eithriad, mi feddyliwn i, fyddai bod mwy na rhyw ddwsin o gop�au ar gael. Yn fy nghasgliad fy hun, er enghraifft, dyma ichi ysgrif gan R.T. Jenkins, Siop John Ifans, adargraffiad o'r ysgrif yn y Llenor, a gyhoeddwyd gan y Celtic Book Co., Queen's Arcade, Caerdydd, gyda llun o'r siop ar y clawr. A dyma Welsh Folk Verses Aneirin Talfan Davies, gwahanlith o'r Welsh Review, 1944. Wedyn dyna Y Delyneg T.H. Parry-Williams, ei ragymadrodd i Criafol D. Jones a Gwilly Davies. Yn olaf, ond nid yn lleiaf, ysgrif Saunders Lewis, Cywydd gan Thomas Jones, Dinbych o'r Llenor, Hydref 1933.\nTERFYNAF y tro hwn gyda dau lyfryn Saesneg. Gwyddom oll am waith gorchestol John Morris, Jones ym myd ysgolheictod Cymreig. Syndod felly oedd darganfod y perl hwn: pamffledyn bychan (Price 2d) yn dwyn Y teitl: A Dozen Hints to Welsh Boys on the Pronunciation of English by W. Glynn Williams, M A., Headmaster of Friars School, Bangor. Revised and Corrected by J. Morris-Jones, B A., Lecturer on Welsh at the University College of North Wales (Bangor, 1890). Dyma yn wir gyfraniad i�r hen draddodiad ardderchog o ddysgu i'r barbariaid sut i ynganu'r unig iaith o bwys ym Mangor, trwy roi i�r wogiaid bychain frawddegau coeth i�w hymarfer megis: The swallows and the wagtails quarrelled with some swaggering wasps on a quagmire and the war waxed warm'.\nA'r ail: a throi oddi wrth y gwrthun at yr arddunol: trysoraf fy nghopi o lyfr cyntaf y bardd R.S. Thomas, The Stones of the Field (Carmarthen & Dublin, 1946), wedi ei lofnodi gan y bardd ei hun. Deuthum ar ei draws mewn siop yn Llangollen, bymtheng mlynedd yn �l: dyna'r unig lyfr diddorol yn y siop. Cefais ef am lai na'i bris gwreiddiol am fod rhwyg yn y clawr papur. Nis rhestrir bellach yn llyfryddiaeth y bardd, ac y mae, medden nhw wrthyf, yn brin ac yn werthfawr. Byddaf wrth fy modd yn ail-ddarllen y cerddi ynddo, ac anaml y bu imi gael gwell bargen erioed.


Wedi Darllen ‘Yn ôl i Leifior’? | Asturias yn Gymraeg\nCyhoeddwyd gan: cathasturias | Medi 25, 2010\nWedi Darllen ‘Yn ôl i Leifior’?\nSwyddog o’r mudiad undebol comiwnyddol yn galw am gymorth i sefydlu busnesau bach. Mae’n swnio’n rhyfedd i rywun sy’n gyfarwydd a’r gyfundrefn yng Nghymru, ond yma mae pethau’n wahanol.\nMae gweithwyr Sbaen yn gallu dewis un o dair undeb genedlaethol: dyw’r undebau ddim yn cynrychioli pobl sy’n gwneud yr un fath o waith, ond pobl sydd yn cefnogi mudiadau gwleidyddol. Oddi fewn, wrth gwrs, mae ‘na adrannau ar gyfer glowyr, gweithwyr rheilffordd ac ati. Dim ond ers marwolaeth Franco y mae nhw wedi bod yn gyrff cyfreithlon.\nY fwyaf o lawr yw’r UGT (Undeb Gyffredinol y Gweithwyr), sydd â pherthynas meddyliol gyda’r PSOE (y Blaid Sosialaidd). Wedyn daw’r CC OO (Comisiynau’r Gweithwyr), y ‘comiwnyddion’, a llawer yn llai y CGT ( Cyd-ffederasiwn Gwaith Cyffredinol), a ddeilliodd o fudiad yr anarchwyr.\nMae’r cyfan wedi dod at ei gilydd i drefnu’r streic gyffredinol ddydd Mercher nesaf, felly mae na fwy o gyfarfodydd nag arfer a’r rheiny’n cael mwy o sylw gan y cyfryngau.\nNeithiwr, beth bynnag, roedd arweinydd taleithiol y CC OO yn siarad yn lleol, a dyma fyrdwn ei araith:\nBod ardal ddwyreiniol Asturias yn ‘cysgu’ yn economaidd, yn dibynnu gormod ar arian y llywodraeth (!) a thwristiaeth.\nBod angen diwydiannau newydd – nid ffatrioedd ond cwmniau wedi’u gwreiddio yn y traddodiad amaethyddol, yn cynhyrchu bwydydd safonol, yn ddiwydiannau glân a chynaliadwy.\nA doedd e ddim eisie gweld y llywodraeth yn chwarae mwy o ran na datblygu fframwaith (parciau busnes a thrafnidiaeth), ond am weld trigolion yr ardal yn sefydlu ac yn rheoli’r cwmniau newydd.\nBeth wedodd e ddim oedd, na all hyn ddigwydd tra bod cymaint o bobl yn ymfudo wedi gadael coleg.\nCofnodwyd yn cymdeithas | Tagiau: amaeth, undebau\n« Mae’n addo Gwynt a Glaw – a Heulwen\nBlog di-lun »


Hafan Newyddion Plaid Cymru yn datgelu i’r cyngor dan arweiniad Llafur dorri’r gweithlu o 7% ers 2014\nDatgelwyd effaith toriadau mewn swyddi ar gyngor Caerffili wrth weld torri 455 swydd ers 2014, yn dilyn cais gan y cynghorydd Steve Skivens o Blaid Cymru\nMae hyn yn golygu lleihad ar y cyfan mewn swyddi o saith y cant, ond mae addysgu gydol oes a hamdden wedi eu bwrw gan doriadau o 25% o 171 i 128. Gostyngwyd swyddi mewn addysg o 2,894 i 2,705 – i lawr 6.5 y cant. Ar y cyfan, gostyngodd gweithlu’r cyngor o 6,566 yn 2014 i 6,111 yn 2018.\nGofynnodd y cynghorydd Steve Skivens, sy’n cynrychioli ward Penyrheol, i’r prif weithredwr a Christine Harrhy am y ffigyrau, yn ystod cyfarfod cyllideb a wthiodd treth y cyngor i fyny o 4.52%\nDywedodd y cynghorydd Steve Skivens: “Mae’r ffigyrau yn dangos yn glir iawn effaith toriadau’r cyngor Llafur ar adrannau ac ar draws yr awdurdod lleol.\n“Maent yn dangos fod 455 o swyddi wedi’u colli, gan gynnwys 189 mewn addysg a 25% anferthol yn yr adran addysg gydol oes a hamdden.\n“Dengys y ffigyrau hyn nad yw mandra’r weinyddiaeth Lafur o leihau colli swyddi yn wir. A dweud y gwir, mae treth y cyngor yn codi ymhell yn uwch na chwyddiant tra cynigir gwasanaeth gwaeth i’r cyhoedd sy’n talu trethi.\n“Mae Plaid Cymru yn deall effaith llymder ond dydyn ni ddim yn credu i gynghorwyr na’r cyhoedd yn gyffredinol gael gwybod y gwir i gyd am golledion swyddi. Mewn amryw bapurau’r cyngor gwelir sylwadau am swyddi yn cyfuno a ddim yn cael eu llanw pan fydd ymddeoliad. Ond ddim ar y raddfa sy’n cael ei datgelu nawr.\n“Yn ychwanegol, mae materion o gwmpas swyddi gweigion yn cael eu cadw heb eu llenwi, swyddi dros dro sy’n gosod pobol y tu allan i’w rolau arferol a gohiriant hirdymor sydd eto’n lleihau nifer y staff gweithredol.”\nYchwanegodd: “Rydw i’n synnu nad yw’r undebau llafur a chyrff cynrychioliadol wedi cwyno’n gryfach am y datganiad o golled o ryw 455 a mwy o swyddi. Mae hefyd yn cael effaith ar y staff sy’n parhau wrth iddynt straffaglu dan bwysedd i ddarparu gwasanaeth i’r cyhoedd gyda llai o bobol.\n“Dydy Plaid Cymru ddim am weld colli swyddi na thoriadau mewn gwasanaethau yn y diregl, felly rydw i’n annog y cyngor Llafur i fod yn fwy agored a thryloyw gan egluro’r gwir i’r cyhoedd.”


Taith gerdded Trwyn Ragwen, Sir Gaerfyrddin | National Trust\nMwynhewch olygfeydd gwych ar draws Bae Caerfyrddin a hanes lleol cyfareddol ar y daith gerdded hon ar glogwyni’r môr i draeth diarffordd.\nMap Explorer 177\nY maes parcio ym Mhentywyn, cyfeirnod grid: SN234080\nEwch i lawr i’r traeth o’r maes parcio a throi i’r dde tuag at gripell gyntaf o graig . Dilynwch y llwybr serth i fyny’r allt. Ar ôl cyrraedd y copa, gallwch edrych yn ôl a gweld milltiroedd o draeth. Mae traeth Pentywyn yn enwog gan mai fan hyn y torrodd Malcolm Cambell a J G Parry-Thomas y record cyflymdra ar y tir bum gwaith rhwng 1924 a 1927.\nDilynwch y llwybr i’r chwith at Drwyn Rhagwen. Roedd planhigion y clymog Siapaneaidd (Japanese Knowtweed) yn tagu’r tir yn yr ardal hon ar un adeg, ond ar ôl gwneud tipyn o waith cadwraeth mae’n gartref o lawer o flodau gwyllt a phlanhigion brodorol erbyn hyn.\nYn y gwanwyn fe fyddwch chi’n gweld ac yn clywed arogl craf y geifr (garlleg gwyllt). Wrth gerdded ar wahanol adegau o’r flwyddyn gallwch weld pa flodau gwyllt eraill sy’n tyfu yma.\nMae’r llwybr yn croesi Trwyn Gilam lle mae yna fryngaer o Oes yr Haearn a gweddillion system gaeau ganol oesol.\nDilynwch y llwybr i draeth bychan caregog Morfa Bychan. Roedd lluoedd y Cynghreiriaid yn ymarfer yma ar gyfer glanio ar draethau Normandi ym 1944.\nAr hyd a lled traeth Morfa Bychan, ac yn bellach mewn i’r tir, mae yna adeiladwaith concrid a gafodd ei godi i efelychu’r amddiffynfeydd ar arfordir Ffrainc. Cafodd rhain eu hadeiladu fel y gallai lluoedd y Cynghreiriaid ymarfer yma ym 1944.\nYn y fan lle mae’r llwybr yn fforchio, cymerwch y llwybr tua’r dde a dilyn y llwybr drwy’r caeau nes cyrraedd y ffordd. Yna, trowch i’r dde eto a cherdded ar y lôn fechan yn ôl i’r maes parcio ym Mhentywyn.\nMae peth o’r adeiladwaith concrid ar y llwybr yn enfawr, sy’n rhoi syniad o’r hyn oedd yn wynebu lluoedd y Cynghreiriaid wrth lanio yn Normandi ym 1944.\nRhai llwybrau serth, llwybrau’r arfordir, llwybrau cyhoeddus a lonydd bychan. Mae angen esgidiau addas, mae rhannau o’r tir yn arw.\nMae croeso i gŵn ar dennyn\nFfôn: 01834 811885\nO Gaerfyrddin, gweler Traveline Cymru\nA4066 o San Clêr, Côd Post SA33 4NY\nLlwybr 4 ar y Llwybr Beicio Cenedlaethol, yna 1.5 milltir i Bendein


Ymddiriedolaeth GIG Gwasanaethau Ambiwlans Cymru | Gwirfoddolwyr\nLleoliad Cyfredol > Croeso > Gweithio i ni > Gwirfoddolwyr\nMae gwirfoddolwyr yn rhan hanfodol o Wasanaethau Ambiwlans Cymru, gan roi o’u hamser rhydd i helpu’n ddi-dâl. Mae Ymatebwyr Cyntaf yn y Gymuned yn wirfoddolwyr hyfforddedig sy’n cynnig triniaeth achub bywyd i bobl tra’n aros i ambiwlans gyrraedd ac mae Gyrwyr Ceir Gwirfoddol yn cludo pobl i’r Ysbyty ac yn ôl gartref.\nDyma fanylion pellach am yr hyn maent yn ei wneud\nYmatebwyr Cyntaf yn y Gymuned\nMae Ymatebwyr Cyntaf yn y Gymuned yn gwirfoddoli eu hamser rhydd i ymateb i rai galwadau 999. Maent yn rhan o dimau Ymatebwyr Cyntaf yn y Gymuned yn yr ardal ble maent yn byw.\nPan fydd rhywun yn ffonio 999, bydd Ymatebwr Cyntaf yn y Gymuned o’r ardal yn cael ei anfon i helpu’r un pryd ag yr anfonir yr ambiwlans. Gan fod yr Ymatebwyr Cyntaf yn byw yn yr un ardal â’r sawl sydd wedi ffonio 999, maent fel arfer yn cyrraedd cyn yr ambiwlans. Yna, mae’r Ymatebwyr Cyntaf yn y Gymuned yn cynnig gofal arbed bywyd i’r unigolyn nes bydd yr ambiwlans yn cyrraedd.\nMae Ymatebwyr Cyntaf yn y Gymuned yn derbyn hyfforddiant cymorth cyntaf sylfaenol a gallant roi ocsigen i gleifion yn ogystal â defnyddio offer a all ail gychwyn calonnau pobl.\nI fod yn Ymatebwr Cyntaf yn y Gymuned, mae’n rhaid\n-bod yn 18 oed neu hyn\n- peidio cynhyrfu mewn argyfwng\n- bod yn fodlon rhoi eich amser i helpu pobl yn eich ardal leol\n- Sgiliau Saesneg a Mathemateg sylfaenol\n- mynediad i gar\nGyrwyr Ceir Gwirfoddol\nMae Gyrwyr Ceir Gwirfoddol yn cludo cleifion o’u cartrefi i apwyntiadau yn yr Ysbyty. Mae’n bosibl y bydd gan y cleifion sy’n cael eu cludo rhai problemau symudedd ond gallant fynd i mewn ac allan o’r car heb unrhyw help. Mae’r gwirfoddolwyr yn gadael i ni wybod pan fydd ganddynt amser a byddwn ni’n gadael iddynt wybod pwy i’w cludo, pa bryd ac i ble maen nhw angen mynd. Rydym yn talu’r gwirfoddolwyr am bob milltir a yrrwyd ar gyfer costau rhedeg sylfaenol y car.\nI fod yn Yrrwr Car Gwirfoddol, mae angen:\n- bod yn iach ac yn heini\n- trwydded yrru lân a llawn\n- bod yn berchen ar gar (5 drws) gydag yswiriant cyfun llawn


Coils Gwresogi Sefydlu Dylunio peiriant gwresogi ymsefydlu\nHafan / Coiliau Gwresogi Sefydlu / Dyluniad Coiliau Gwresogi Sefydlu\ncategori: Coiliau Gwresogi Sefydlu Tags: coil presyddu ymsefydlu, coil ymsefydlu, dyluniad coiliau sefydlu, coil gwresogi ymsefydlu, coiliau gwresogi ymsefydlu, coil toddi ymsefydlu, coiliau weldio ymsefydlu, dyluniad inductor, inductors\nNi waeth pa siâp, maint, neu coil sefydlu arddull sydd ei angen arnoch, gallwn eich helpu chi! Dyma ychydig o'r cannoedd o ddyluniadau coil rydyn ni wedi gweithio gyda nhw. Coiliau crempog, coiliau helical, coiliau crynodwr… tiwbiau sgwâr, crwn a hirsgwar… Un tro, pum tro, deuddeg tro… o dan 0.10 ″ ID i dros 5 ′ ID… ar gyfer gwres mewnol neu allanol. Beth bynnag fo'ch gofynion, anfonwch eich lluniadau a'ch manylebau atom am ddyfynbris prydlon. Os ydych chi'n newydd i wresogi sefydlu, anfonwch eich rhannau atom am werthusiad am ddim.\nMewn un ystyr, mae dyluniad coil ar gyfer gwresogi ymsefydlu yn seiliedig ar storfa fawr o ddata empirig y mae ei ddatblygiad yn deillio o nifer o geometregau inductor syml megis\ny coil solenoid. Oherwydd hyn, mae dyluniad coil yn seiliedig ar brofiad yn gyffredinol.\nMae'r gyfres hon o erthyglau yn adolygu'r ystyriaethau trydanol sylfaenol wrth ddylunio inductorau ac yn disgrifio rhai o'r coiliau mwyaf cyffredin sy'n cael eu defnyddio.\nYstyriaethau dylunio sylfaenol\nMae'r inductor yn debyg i gynradd trawsnewidydd, ac mae'r gwaith yn gyfwerth\ni'r trawsnewidydd eilaidd (Fig.1). Felly, mae nifer o'r nodweddion\no drawsnewidyddion yn ddefnyddiol wrth ddatblygu canllawiau ar gyfer dylunio coil. Un o nodweddion pwysicaf trawsnewidyddion yw'r ffaith bod yr effeithlonrwydd\no glymu rhwng y gwyntiadau yn gymesur yn gymesur â sgwâr y pellter rhyngddynt.Yn ogystal, mae'r gyfredol yn y prif drawsnewidydd, wedi'i luosi â nifer y troadau cynradd, yn gyfwerth â'r presennol yn yr uwchradd, wedi'i luosi â'r rhif o droeon uwchradd. Oherwydd y perthnasoedd hyn, mae sawl cyflwr y dylid eu cadw mewn cof wrth ddylunio unrhyw gyllyll\n1) Dylai'r coil gael ei glymu i'r rhan mor agos ag sy'n ymarferol ar gyfer trosglwyddo ynni mwyaf. Mae'n ddymunol mai'r nifer fwyaf posibl o linellau fflwcs magnetig sy'n croesi'r gweithle yn yr ardal i'w gynhesu. Y dwysach y fflwcs ar y pwynt hwn, uchaf fydd y presennol a gynhyrchir yn y rhan.\n2) Mae'r nifer fwyaf o linellau fflwcs mewn coil solenoid tuag at ganol y coil. Mae'r llinellau fflwcs wedi'u crynhoi\ny tu mewn i'r coil, gan ddarparu'r gyfradd wresogi uchafswm yno.\n3) Oherwydd bod y fflwcs yn cael ei ganolbwyntio'n agos at y coil yn troi eu hunain ac yn gostwng ymhell oddi wrthynt, mae canolfan geometrig y coil yn llwybr ffug wan. Felly, pe bai rhan yn cael ei osod oddi ar y ganolfan mewn coil, byddai'r ardal yn agosach at y troadau coil yn croesi nifer fwy o linellau fflwcs ac felly byddai'n cael ei gynhesu ar gyfradd uwch, tra bod ardal y\nbyddai rhan gyda llai o gwplion yn cael ei gynhesu ar gyfradd is; mae'r patrwm sy'n deillio'n cael ei ddangos yn schematically yn Ffig. 2. Mae'r effaith hon yn fwy amlwg mewn gwresogi cynefinoedd amlder uchel.


Rheoliadau 10, 11, 13 a 23\nATODLEN 2Gofynion ardystio\nRHAN 1 Betys\n1.Cwmpas Rhan 1\n3.Mathau a ganiateir o hadau betys\n4.Ystyr “hadau cyn-sylfaenol”\n5.Ystyr “hadau sylfaenol”\n6.Ystyr “hadau ardystiedig”\n7.Gofynion cnydau a hadau\nRHAN 2 Ydau\nPENNOD 1 Mathau o hadau\n8.Cwmpas Rhan 2\n9.Mathau a ganiateir o hadau ŷd\n10.Ystyr “hadau cyn-sylfaenol” (gan gynnwys hybridiau)\n11.Ystyr “hadau sylfaenol”\n12.Ystyr “hadau ardystiedig”\n13.Ystyr “hadau ardystiedig, cenhedlaeth gyntaf”\n14.Ystyr “hadau ardystiedig, ail genhedlaeth”\n15.Gofynion cnydau a hadau\nPENNOD 2 Safonau gwirfoddol uwch\n16.Safonau gwirfoddol uwch ar gyfer ydau\n17.Gofynion ychwanegol ar gyfer haidd, gwenith, gwenith caled a gwenith yr Almaen\n18.Hadau o blanhigion eraill\n19.Mallryg a sglerotia\nRHAN 3 Planhigion porthiant\nPENNOD 1 Safonau sylfaenol\n20.Cwmpas Rhan 3\n21.Mathau a ganiateir o hadau porthiant\n22.Ystyr “hadau cyn-sylfaenol”\n23.Ystyr “hadau sylfaenol”\n24.Ystyr “hadau ardystiedig”\n25.Ystyr “hadau ardystiedig, cenhedlaeth gyntaf”\n26.Ystyr “hadau ardystiedig, ail genhedlaeth”\n27.Ystyr “hadau masnachol”\n28.Gofynion cnydau a hadau\n29.Safonau gwirfoddol uwch ar gyfer hadau porthiant\n30.Safonau gofynnol o ran purdeb a rhywogaethau eraill o hadau yn y sampl\nRHAN 4 Olew a ffibr\n31.Cwmpas Rhan 4\n32.Mathau a ganiateir o hadau olew a ffibr\n33.Ystyr “hadau cyn-sylfaenol”\n34.Ystyr “hadau sylfaenol” ar gyfer amrywogaethau nad ydynt yn hybridiau\n35.Ystyr “hadau sylfaenol” ar gyfer llinellau mewnfrid\n36.Ystyr “hadau sylfaenol” ar gyfer hybridiau syml\n37.Ystyr “hadau ardystiedig”\n38.Ystyr “hadau ardystiedig, cenhedlaeth gyntaf”\n39.Ystyr “hadau ardystiedig, ail genhedlaeth”\n40.Ystyr “hadau ardystiedig, trydedd genhedlaeth”\n41.Ystyr “hadau masnachol”\n42.Gofynion cnydau a hadau\n43.Gofynion ar gyfer uniad amrywogaethol\nRHAN 5 Llysiau\n44.Cwmpas Rhan 5\n45.Mathau a ganiateir o hadau llysiau\n46.Ystyr “hadau cyn-sylfaenol”\n47.Ystyr “hadau sylfaenol”\n48.Ystyr “hadau ardystiedig”\n49.Ystyr “hadau safonol”\n50.Gofynion cnydau a hadau\n(a)ystyr “hadau uneginol” (“monogerm seed”) yw hadau sy'n uneginol yn enetig; a\n(b)“hadau trachywir” (“precision seed”) yw hadau a baratowyd i'w defnyddio mewn heuwr trachywir i gynhyrchu eginblanhigion sengl.\nMathau a ganiateir o hadau betys\n3. Rhaid i hadau betys fod yn—\n(b)hadau sylfaenol; neu\nYstyr “hadau cyn-sylfaenol”\n4. Hadau cyn-sylfaenol yw hadau—\n(a)a gynhyrchwyd o genhedlaeth gynharach na hadau cyn-sylfaenol gan, neu o dan gyfrifoldeb, y bridiwr, yn unol ag arferion a ddiffiniwyd yn eglur ar gyfer cynnal yr amrywogaeth; a\n(iii)gydag awdurdod ysgrifenedig y bridiwr, hadau ardystiedig.\n5. Hadau sylfaenol yw hadau—\n(a)a gynhyrchwyd o dan gyfrifoldeb y bridiwr yn unol ag arferion a ddiffiniwyd yn eglur ar gyfer cynnal yr amrywogaeth; a\n(b)a fwriedir ar gyfer cynhyrchu hadau ardystiedig.\n6. Hadau ardystiedig yw hadau sy'n ddisgynyddion uniongyrchol hadau sylfaenol ac a fwriedir ar gyfer cynhyrchu betys.\n7.—(1) Rhaid i archwiliadau o'r cnydau gan arolygwyr cnydau swyddogol neu drwyddedig gael eu cynnal yn unol ag Erthygl 2(3)(A) o Gyfarwyddeb y Cyngor 2002/54/EC ar farchnata hadau betys(1) ac Atodiad I(A) i'r Gyfarwyddeb honno, a rhaid i'r cnwd fodloni'r amodau yn yr Atodiad hwnnw.\n(2) Rhaid i'r hadau a gynhyrchir gan y cnwd gael eu samplu yn unol ag Erthygl 9(2) o'r Gyfarwyddeb honno ac Atodiad II iddi, a rhaid iddynt fodloni'r amodau yn Atodiad I(B) i'r Gyfarwyddeb honno.\n(3) Rhaid i'r hadau gael eu labelu yn unol ag Atodiad III i'r Gyfarwyddeb honno.\n(4) Rhaid i'r cynnwys lleithedd mwyaf beidio â bod yn fwy na 15% yn ôl pwysau.\n(5) Rhaid i glefydau ac organebau niweidiol sy'n lleihau defnyddioldeb yr hadau fod ar y lefel isaf bosibl.\n15.—(1) Rhaid i archwiliadau o'r cnydau gan arolygwyr cnydau swyddogol neu drwyddedig gael eu cynnal yn unol ag Erthygl 2(3)(A) o Gyfarwyddeb y Cyngor 66/402/EEC ar farchnata hadau ŷd(2) ac Atodiad I i'r Gyfarwyddeb honno, a rhaid i'r cnwd fodloni'r amodau yn yr Atodiad hwnnw.\nPENNOD 2Safonau gwirfoddol uwch\nSafonau gwirfoddol uwch ar gyfer ydau\n16.—(1) Ceir marchnata haidd, ceirch, gwenith (gan gynnwys gwenith caled a gwenith yr Almaen) neu geirch noeth, a ddosbarthwyd yn hadau sylfaenol neu'n hadau ardystiedig o'r categorïau C1 neu C2, fel hadau o safon wirfoddol uwch, sef safon uwch na'r un a reoleiddir o dan Bennod 1, os ydynt yn bodloni'r safonau uwch yn y Bennod hon.\n(2) Rhaid i burdeb rhywogaethol y cnwd fod yn 99.99% o leiaf (yn ôl nifer).\n(3) Ac eithrio hybrid, y purdeb amrywogaethol lleiaf ar gyfer hadau yw—\n(a)99.95% ar gyfer hadau sylfaenol;\n(b)99.9% ar gyfer hadau C1;\n(c)99.7% ar gyfer hadau C2.\n(4) Yn achos C1 ac C2 rhaid i burdeb dadansoddol yr hadau fod yn 99% yn ôl pwysau.\nGofynion ychwanegol ar gyfer haidd, gwenith, gwenith caled a gwenith yr Almaen\n17. Yn achos haidd, gwenith, gwenith caled a gwenith yr Almaen—\n(a)y nifer mwyaf o geirch gwyllt mewn cnwd fydd 7 am bob hectar.\n(b)y ganran fwyaf yn ôl nifer o'r heintiad penddu mewn hadau fydd—\n(i)0.1% ar gyfer hadau sylfaenol;\n(ii)0.2% ar gyfer hadau C1 ac C2.\nHadau o blanhigion eraill\n18. Rhaid i'r nifer o hadau o rywogaethau planhigion eraill mewn sampl o 1000g beidio â bod yn fwy na'r canlynol.\nHadau o rywogaethau eraill\nCategori o hadau a samplwyd\nPob rhywogaeth arall o blanhigion (gan gynnwys rhywogaethau a bennir yng ngholofnau 3 i 6)\nRhywogaethau ŷd eraill\nPob rhywogaeth o blanhigion ac eithrio ydau\nCeirch gwyllt neu efrau\nRhuddygl gwyllt, bulwg yr ŷd, pawrwellt anhiliog neu farchwellt\nMewn perthynas â rhuddygl gwyllt a bulwg yr ŷd yn unig.\nHadau sylfaenol 1 0 1 0 0a\nC2 4 3 2 0 1\nMallryg a sglerotia\n19. Mewn sampl o 1000g—\n(a)yn achos hadau sylfaenol, rhaid bod dim mallryg na sglerotia;\n(b)yn achos hadau ardystiedig (C1 neu C2) rhaid bod dim mwy nag un darn o fallryg neu sglerotia.\nRHAN 3Planhigion porthiant\nPENNOD 1Safonau sylfaenol\nCwmpas Rhan 3\n20. Mae'r Rhan hon yn rheoleiddio'r mathau o blanhigion porthiant yn Atodlen 1.\nMathau a ganiateir o hadau porthiant\n21.—(1) Rhaid i hadau porthiant fod yn—\n(d)hadau ardystiedig, ail genhedlaeth;\n(dd)hadau masnachol; neu\n(e)hadau o safon wirfoddol uwch.\n(2) Caiff yr hadau fod yn gymysgedd o rywogaethau porthiant o wahanol amrywogaethau ar yr amod bod pob amrywogaeth yn y cymysgedd wedi ei hardystio.\n22. Hadau cyn-sylfaenol yw hadau—\n(a)a gynhyrchwyd o genhedlaeth gynharach na hadau cyn-sylfaenol gan, neu o dan gyfrifoldeb, y bridiwr yn unol ag arferion a ddiffiniwyd yn eglur ar gyfer cynnal yr amrywogaeth; a\n(iii)gydag awdurdod ysgrifenedig y bridiwr, hadau ardystiedig CS, C1 neu C2.\n23.—(1) Hadau sylfaenol yw hadau—\n(a)amrywogaethau a fridiwyd; neu\n(2) Hadau amrywogaethau a fridiwyd yw hadau—\n(a)a gynhyrchwyd o dan gyfrifoldeb y bridiwr yn unol ag arferion a ddiffiniwyd yn eglur ar gyfer cynnal yr amrywogaeth;\n(3) Hadau amrywogaethau lleol yw hadau—\n(a)a gynhyrchwyd o dan reolaeth swyddogol, allan o ddeunydd y derbyniwyd ei fod o'r amrywogaeth leol, ar un neu ragor o ddaliadau o fewn rhanbarth tarddiad y diffiniwyd ei derfynau yn eglur;\n24. Hadau ardystiedig yw hadau (ac eithrio ffa'r maes, pys y maes, maglys rhuddlas (Medicagio sativa), bysedd-y-blaidd a ffacbys)—\n(a)sydd wedi eu cynhyrchu yn uniongyrchol o hadau sylfaenol neu, os gofynnir felly gan y bridiwr, o hadau cyn-sylfaenol sy'n bodloni'r amodau ar gyfer hadau sylfaenol; ac\n(b)a fwriedir at ddibenion ac eithrio cynhyrchu hadau.\n25. Hadau ardystiedig, cenhedlaeth gyntaf mewn perthynas â ffa'r maes, pys y maes, maglys rhuddlas (Medicagio sativa) bysedd-y-blaidd a ffacbys yw hadau—\n(a)sydd wedi eu cynhyrchu'n uniongyrchol o hadau sylfaenol neu, os gofynnir felly gan y bridiwr, o hadau cyn-sylfaenol sy'n bodloni'r amodau ar gyfer hadau sylfaenol; a\n(b)a fwriedir ar gyfer—\n(i)cynhyrchu hadau ardystiedig, ail genhedlaeth (yn achos ffa'r maes a phys y maes yn unig); neu\n(ii)dibenion ac eithrio cynhyrchu hadau (ym mhob achos).\n26. Hadau ardystiedig, ail genhedlaeth mewn perthynas â ffa'r maes, pys y maes, maglys rhuddlas (Medicagio sativa) bysedd-y-blaidd a ffacbys yw hadau—\n(a)sydd wedi eu cynhyrchu'n uniongyrchol o hadau sylfaenol, o hadau ardystiedig, cenhedlaeth gyntaf (C1), neu, os gofynnir felly gan y bridiwr, o hadau cyn-sylfaenol sy'n bodloni'r amodau ar gyfer hadau sylfaenol; a\n(b)a fwriedir at ddibenion ac eithrio cynhyrchu hadau planhigion porthiant.\nYstyr “hadau masnachol”\n27. Hadau masnachol yw hadau gweunwellt unflwydd, ffacbys Hwngari neu'r godog, y gellir eu hadnabod fel rhai sy'n perthyn i rywogaeth.\n28.—(1) Rhaid i archwiliadau o'r cnydau gan arolygwyr cnydau swyddogol neu drwyddedig gael eu cynnal yn unol ag Erthygl 2(3)(A) o Gyfarwyddeb y Cyngor 66/401/EEC ar farchnata hadau planhigion porthiant(3) ac Atodiad I i'r Gyfarwyddeb honno, a rhaid i'r cnwd fodloni'r amodau yn yr Atodiad hwnnw.\n(2) Rhaid i'r hadau a gynhyrchir gan y cnwd gael eu samplu yn unol ag Atodiad III i'r Gyfarwyddeb honno, a rhaid iddynt fodloni'r amodau yn Atodiad II i'r Gyfarwyddeb honno.\n(3) Rhaid i glefydau ac organebau niweidiol sy'n lleihau defnyddioldeb yr hadau fod ar y lefel isaf bosibl.\nSafonau gwirfoddol uwch ar gyfer hadau porthiant\n29. Yn achos troed y ceiliog, festulolium, rhygwellt hybrid, rhygwellt yr Eidal, maglys rhuddlas, peiswellt, rhygwellt parhaol, meillion coch, peiswellt coch, y godog, rhonwellt bach, rhonwellt, gweunwellt llyfn, peiswellt tal a meillion gwyn, ceir marchnata hadau ardystiedig (CS) fel hadau ardystiedig o safon wirfoddol uwch.\nSafonau gofynnol o ran purdeb a rhywogaethau eraill o hadau yn y sampl\n30. Rhaid i'r sampl a gymerir o dan baragraff 28(2) at ddiben Cyfarwyddeb y Cyngor 66/401/EEC gyrraedd y safonau gofynnol a bennir yn y tabl canlynol.\nPurdeb dadansoddol gofynnol (% yn ôl pwysau)\nCyfanswm pwysau'r holl rywogaethau eraill (% yn ôl pwysau)\nCyfanswm pwysau un rhywogaeth unigol arall (% yn ôl pwysau)\nHadau Rumex spp ac eithrio R acetosella ac R maritimus\nHadau cynffonwellt du\nTerfynau ar gyfer rhywogaethau penodol eraill\npeiswellt coch 95 1.5 0.5 5 10 10 Ni chaiff y sampl gynnwys mwy na phedwar hedyn o rygwellt, troed y ceiliog, peiswellt a 0.3% gweunwellt garw\ngweunwellt llyfn 90 1.5 0.5 2 3 3 Uchafswm o 0.4% yn ôl pwysau o hadau gweunwelltau eraill\ntroed y ceiliog 90 1.5 0.5 5 10 10\npeiswellt, peiswellt tal 98 1.5 0.5 5 10 10 0.3% gweunwellt garw, 0.3% rhygwellt\nrhygwellt hybrid, rhygwellt yr Eidal, rhygwellt parhaol 98 1.5 0.5 5 10 10 0.4% gweunwellt unflwydd, 0.3% gweunwellt garw\nrhonwellt bach, rhonwellt 98 1.5 0.5 4 10 10 0.3% Agrostis xmlns="http://www.tso.co.uk/assets/namespace/legislation">spp\nCodlysiau hadau bach>\nmaglys rhuddlas, meillion coch, meillion gwyn 98 1.5 0.5 10 10 10 0.3% Melitotus xmlns="http://www.tso.co.uk/assets/namespace/legislation">spp\ny godog 98 1.5 0.5 5 10 10 0.3% Melitotus xmlns="http://www.tso.co.uk/assets/namespace/legislation">spp\nRHAN 4Olew a ffibr\nCwmpas Rhan 4\n31. Mae'r Rhan hon yn rheoleiddio'r mathau o blanhigion olew a ffibr yn Atodlen 1.\nMathau a ganiateir o hadau olew a ffibr\n32. Rhaid i hadau olew a ffibr fod yn—\n(dd)hadau ardystiedig, trydedd genhedlaeth; neu\n33.—(1) “Hadau cyn-sylfaenol” yw hadau cenhedlaeth gynharach na hadau sylfaenol—\n(a)sydd wedi eu cynhyrchu gan, neu o dan gyfrifoldeb, y bridiwr yn unol ag arferion a ddiffiniwyd yn eglur ar gyfer cynnal yr amrywogaeth, a\n(b)a fwriedir i'w defnyddio i gynhyrchu mwy o hadau cyn-sylfaenol, hadau sylfaenol, neu, gydag awdurdod ysgrifenedig y bridiwr—\n(i)yn achos mwstard du, mwstard brown, cywarch deuoecaidd, blodau'r haul, rêp swêds, rêp maip, neu fwstard gwyn, hadau CS;\n(ii) yn achos cywarch monoecaidd neu ffa soia, hadau C1 neu C2;\n(iii)yn achos llin neu had llin, hadau C1, C2 neu C3.\n(2) Ond mewn perthynas â chydran mewn amrywogaeth hybrid, ystyr “hadau cyn-sylfaenol” yw hadau o genhedlaeth gynharach na hadau sylfaenol, a fwriedir i'w defnyddio i gynhyrchu—\n(a)rhagor o hadau cyn-sylfaenol;\n(c)gydag awdurdod ysgrifenedig y bridiwr, hadau CS.\nYstyr “hadau sylfaenol” ar gyfer amrywogaethau nad ydynt yn hybridiau\n34. Yn achos amrywogaeth nad yw'n hybrid, hadau sylfaenol yw hadau—\n(ii)hadau ardystiedig, cenhedlaeth gyntaf,\n(iii)hadau ardystiedig, ail genhedlaeth; neu\n(iv)hadau ardystiedig, trydedd genhedlaeth.\nYstyr “hadau sylfaenol” ar gyfer llinellau mewnfrid\n35. Yn achos llinell fewnfrid, hadau sylfaenol yw hadau llinell fewnfrid o hybrid, sy'n bodloni'r amodau ar gyfer hadau sylfaenol.\nYstyr “hadau sylfaenol” ar gyfer hybridiau syml\n36. Yn achos hybrid syml, hadau sylfaenol yw hadau a fwriedir ar gyfer cynhyrchu hybridiau.\n37. Hadau ardystiedig yw hadau mwstard du, mwstard Tsieina, mwstard gwyn, cywarch deuoceaidd, blodau'r haul, rêp swêds neu rêp maip—\n(a)sydd wedi eu cynhyrchu'n uniongyrchol o hadau sylfaenol neu, os gofynnir felly gan y bridiwr, o genhedlaeth gynharach na hadau sylfaenol, sy'n bodloni'r amodau ar gyfer hadau sylfaenol;\n(b)a fwriedir at ddibenion ac eithrio cynhyrchu hadau planhigion olew neu ffibr.\n38. Hadau ardystiedig, cenhedlaeth gyntaf yw hadau cywarch monoecaidd, llin, had llin neu soia—\n(a)sydd wedi eu cynhyrchu'n uniongyrchol o hadau sylfaenol neu, os gofynnir felly gan y bridiwr, o hadau cyn-sylfaenol sy'n bodloni'r amodau ar gyfer hadau sylfaenol;\n(b)a fwriedir ar gyfer cynhyrchu naill ai—\n(i)hadau ardystiedig, ail genhedlaeth;\n(ii)pan fo'n briodol, hadau ardystiedig, trydedd genhedlaeth; neu\n(iii)at ddibenion ac eithrio cynhyrchu hadau planhigion olew neu ffibr.\n39.—(1) Hadau ardystiedig, ail genhedlaeth yw hadau llin, had llin, soia neu gywarch monoecaidd.\n(2) Yn achos llin, had llin a soia, maent yn hadau—\n(a)sydd wedi eu cynhyrchu'n uniongyrchol o hadau sylfaenol, o hadau ardystiedig o'r genhedlaeth gyntaf, neu, os gofynnir felly gan y bridiwr, o hadau cyn-sylfaenol sy'n bodloni'r amodau ar gyfer hadau sylfaenol; a\n(i)at ddibenion ac eithrio cynhyrchu hadau, neu,\n(ii)pan fo'n briodol, cynhyrchu hadau ardystiedig, trydedd genhedlaeth.\n(3) Yn achos cywarch monoceaidd, maent yn hadau—\n(a)sydd wedi eu cynhyrchu'n uniongyrchol o hadau ardystiedig o'r genhedlaeth gyntaf, a sefydlwyd ac a reolwyd yn swyddogol gyda golwg ar gynhyrchu hadau ardystiedig o'r ail genhedlaeth; a\n(b)a fwriedir ar gyfer cynhyrchu cywarch sydd i'w gynaeafu yn ei flodau.\nYstyr “hadau ardystiedig, trydedd genhedlaeth”\n40. Hadau ardystiedig, trydedd genhedlaeth yw hadau o lin neu had llin—\n(a)sy'n ddisgynyddion uniongyrchol hadau sylfaenol, hadau ardystiedig o'r genhedlaeth gyntaf neu'r ail neu, os gofynnir felly gan y bridiwr, o hadau o genhedlaeth gynharach na hadau sylfaenol; a\n41. Hadau masnachol (hadau mwstard du yn unig) yw hadau y gellir eu hadnabod fel rhai sy'n perthyn i rywogaeth.\n42.—(1) Rhaid i archwiliadau o'r cnydau gan arolygwyr cnydau swyddogol neu drwyddedig gael eu cynnal yn unol ag Erthygl 2(5)(A) o Gyfarwyddeb y Cyngor 2002/57/EC ar farchnata hadau planhigion olew a ffibr(4) ac Atodiad I i'r Gyfarwyddeb honno, a rhaid i'r cnwd fodloni'r amodau yn yr Atodiad hwnnw.\nGofynion ar gyfer uniad amrywogaethol\n43.—(1) Rhaid i hadau sy'n cael eu marchnata fel uniad amrywogaethol gydymffurfio â'r paragraff hwn.\n(2) Rhaid i'r uniad amrywogaethol fod yn uniad rhwng hadau CS ardystiedig amrywogaeth hybrid peillydd-ddibynnol benodedig, a hadau CS ardystiedig un neu ragor o amrywogaethau peillydd penodedig, a rhaid i'r ddau fath o hadau fod wedi eu derbyn ar Restr Genedlaethol y Deyrnas Unedig neu'r Catalog Cyffredin.\n(3) Rhaid i hadau'r cydrannau benyw a gwryw mewn uniad amrywogaethol fod wedi eu trin gan ddefnyddio sylweddau trin hadau o liwiau gwahanol.\n(4) Rhaid cyfuno'r hadau yn fecanyddol yn y cyfrannau a benderfynwyd ar y cyd gan y personau sy'n gyfrifol am gynnal y cydrannau dan sylw.\n(5) Rhaid hysbysu Gweinidogion Cymru o'r cyfrannau hyn, gan y person sy'n gyfrifol am gynnal yr hybrid peillydd-ddibynnol a'r peillyddion sydd o fewn yr uniad amrywogaethol.\n(a)ystyr “hybrid peillydd-ddibynnol” (“pollinator-dependent hybrid”) yw'r gydran wryw-anhiliog o fewn yr uniad amrywogaethol (y gydran fenyw);\n(b)ystyr “peillydd” (“pollinator”) yw cydran sy'n gollwng paill o fewn uniad amrywogaethol.\nCwmpas Rhan 5\n44. Mae'r Rhan hon yn rheoleiddio'r mathau o lysiau yn Atodlen 1.\nMathau a ganiateir o hadau llysiau\n45. Rhaid i hadau llysiau fod yn—\n(c)hadau ardystiedig; neu\n(2) Caiff yr hadau fod yn gymysgedd o wahanol amrywogaethau o'r un rhywogaeth o lysiau, ar yr amod bod pob amrywogaeth yn y cymysgedd yn hadau safonol.\n46. Hadau cyn-sylfaenol yw hadau—\n47.—(1) Hadau sylfaenol yw hadau—\n(2) Er mwyn osgoi amheuaeth, mae hyn yn cynnwys hadau y bwriedir iddynt fod yn gydran o amrywogaeth hybrid o lysieuyn.\n48. Hadau ardystiedig yw hadau—\n(a)sydd wedi eu cynhyrchu'n uniongyrchol o hadau sylfaenol neu, os gofynnir felly gan y bridiwr, o genhedlaeth gynharach na hadau sylfaenol sy'n bodloni'r amodau ar gyfer hadau sylfaenol;\n(b)a fwriedir yn bennaf ar gyfer cynhyrchu llysiau.\nYstyr “hadau safonol”\n49. Hadau safonol yw hadau a fwriedir yn bennaf ar gyfer cynhyrchu llysiau, ac sydd wedi eu cymeradwyo gan Weinidogion Cymru fel hadau sydd â phurdeb amrywogaethol a hunaniaeth amrywogaethol digonol.\n50.—(1) Rhaid i archwiliadau o'r cnydau gan arolygwyr cnydau swyddogol neu drwyddedig gael eu cynnal yn unol ag Erthygl 2(4)(A) o Gyfarwyddeb y Cyngor 2002/55/EC ar farchnata hadau llysiau(5) ac Atodiad I i'r Gyfarwyddeb honno, a rhaid i'r cnwd fodloni'r amodau yn yr Atodiad hwnnw.\n(2) Rhaid i'r hadau a gynhyrchir gan y cnwd gael eu samplu yn unol ag Erthygl 25 o'r Gyfarwyddeb honno ac Atodiad III iddi, a rhaid iddynt fodloni'r amodau yn Atodiad II i'r Gyfarwyddeb honno.\n(3) Nid yw is-baragraff (1) yn gymwys yn achos hadau safonol.\n(5) Ar ôl eu marchnata, mae hadau llysiau yn ddarostyngedig i reolaeth gan Weinidogion Cymru, o ran hunaniaeth amrywogaethol a phurdeb amrywogaethol.\nOJ Rhif L 193, 20.7.2002, t. 12, fel y'i diwygiwyd ddiwethaf gan Gyfarwyddeb y Cyngor 2004/117/EC (OJ Rhif L 14, 18.1.2005, t.18).\nOJ Rhif L 125, 11.7.1966, t. 2298, fel y'i diwygiwyd ddiwethaf gan Gyfarwyddeb y Comisiwn 2009/74/EC (OJ Rhif L 166, 27.6.2009, t. 40).\nOJ Rhif L 193, 20.7.2002, t.74, fel y'i diwygiwyd ddiwethaf gan Gyfarwyddeb y Comisiwn 2009/74/EC (OJ Rhif L 166, 27.6.2009, t.40).


Sgoriau Hylendid Bwyd - Cyngor Sir Ceredigion\nBydd busnesau bwyd yng Ngheredigion yn symud i'r Cynllun Sgorio Hylendid Bwyd Statudol rhwng 28 Tachwedd 2013 a 28 Mai 2015.\nDaeth y Ddeddf Sgorio Hylendid Bwyd (Cymru) 2013 i rym yng Nghymru ar 28 Tachwedd 2013. Bydd pob busnes sy’n cael arolwg hylendid bwyd ar ôl y dyddiad hwn yn cael Sgôr Statudol, os ydy’n cydymffurfio ag amodau y cynllun.\nBydd busnesau sy’n berchen sticeri a thystysgrifau sy’n deillio o’r cynllun sgoriau hylendid bwyd gwirfoddol yn parhau i arddangos y rhain yn wirfoddol. Ni fydd y gyfraith yn gorfodi i fusnesau arddangos unrhyw sgoriau a gyhoeddwyd cyn 28 Tachwedd 2013.\nYn ychwanegol, gall busnesau sydd wedi derbyn sgoriau o dan y cynllun gwirfoddol barhau i allu gofyn am ail ymweliad i ail-sgorio heb orfod talu ffi.\nBydd cyfnod trosiannol o 18 mis rhwng 28 Tachwedd 2013 a 28 Mai 2015, ac ar ôl y cyfnod hwnnw bydd yr holl fusnesau a oedd wedi derbyn sgôr o dan y cynllun gwirfoddol yn derbyn sgôr o dan y cynllun statudol.\nGweler y daflen "Mae'n dod yn haws adnabod hylendid bwyd da yng Nghymru" sy'n cynnig gwybodaeth bellach ar sut y bydd y Cynllun statudol yn gweithio sydd yn yr adran ‘dogfennau i’w lawrlwytho’ ar y we-dudalen hon.\nFfurflen Hawl i Ateb Ffurflen gais am arolygiad ail-sgorio Ffurflen ar gyfer gwneud apêl Mae’n dod yn haws adnabod hylendid bwyd da yng Nghymru


Dywedodd y wefan hon fod Welshy'n dweud "I am very drunk"--ac yn wir, ro'n i wedi clywed rhywbeth fel "meddwi" yn y llinell. Rhaid iddi hi wedi bod "Dw i wedi meddwi'n llwyr," dw i'n credu. Cymraeg ar y Cartwn Network! Pam? Wel, yn ôl y wefan, roedd Welshy yn cymryd lle Scotty achos pan ofynnon nhw'r actor pe basai fe'n fodlon cymryd rhan o'r sioe, dywedodd e "dim o gwbl!" Felly, wnaethon nhw Welshy yn ei le--a chafodd Welshy ei ladd ar ôl ei unig llinell. Posted by\nYch-a-fi, mae popeth eisiau dod mas yn Ffrangeg heddiw. Dim digon o ymarfer yn Gymraeg, dw i'n credu. Posted by\nDw i jyst wedi darllen post ar fy wefan Suite101 oddiwrth rhywun o'r Welsh American Society of Central California. Do'n i ddim yn gwybod bod grwp Cymreig yn fy ardal i. Fe drefnon nhw gyngerdd llynedd gyda Côr Meibion Pontypridd yn Stockton, CA, a roedd hynny'n wych. Eleni--hwyrach ym mis Hydref--byddan nhw'n croeso Cantorion Colin Jones. Posted by


“Siomedig” gyda phenderfyniad cynllun bws Cyngor CNPT - Sioned Williams AS (Cymraeg)\nPostiwyd ar January 27 2022, 9:00 yb\nYn dilyn cyfarfod gydag uwch gynrychiolwyr y Cyngor, gwnaeth Sioned Williams ei sylwadau ynghylch y penderfyniad:\n“Roedd yn siomedig iawn clywed na fydd Cyngor Castell-nedd Port Talbot yn mabwysiadu’r cynllun, sydd wedi bod yn boblogaidd iawn yn Abertawe ers iddo gael ei dreialu am y tro cyntaf yn yr haf.”\n“Dros y ddwy flynedd ddiwethaf mae gweithredwyr trafnidiaeth gyhoeddus ledled Cymru wedi gweld gostyngiad yn nifer y teithwyr, gyda rhai gwasanaethau’n cael eu lleihau neu eu dileu’n gyfan gwbl. Hyd yn oed gyda llacio cyfyngiadau Covid, mae'n edrych fel nad yw'r niferoedd yn bownsio'n ôl i lefelau blaenorol. ”\n“Bob dydd mae miloedd o bobl ar draws Castell-nedd Port Talbot yn defnyddio bysiau i fynd i’r gwaith, mynychu addysg a hyfforddiant, defnyddio gwasanaethau cyhoeddus allweddol, mynd i siopa, cymryd rhan mewn gweithgareddau gwirfoddoli, cwrdd â ffrindiau a llawer mwy. Pan fo gwasanaethau'n cael eu lleihau neu eu dileu, mae mwy o bobl yn cael eu heithrio oddi wrth addysg, cyflogaeth a bywyd cymunedol. Yn ogystal a lleihau’r defnydd o geir ac allyriadau carbon, mae gwasanaethau bws hefyd yn hanfodol ar gyfer lles ein cymunedau.”\n“Byddai cynllun bws rhad ac am ddim yn hwb i deuluoedd sydd wedi’u heffeithio gan yr Argyfwng Costau Byw a’n canol trefi sydd hefyd yn mynd drwy gyfnod anodd yn economaidd. Byddwn yn annog Cyngor Castell-nedd Port Talbot i edrych eto ar y manteision economaidd, cymdeithasol a gwyrdd.”\nYm mis Awst 2021, lansiodd Cyngor Abertawe gynllun bws am ddim, sy'n darparu teithiau bws am ddim yn y ddinas a'r sir. Ysgogodd hyn gynnydd yn nifer y teithwyr, gyda llawer yn ymweld â chanol y ddinas a mannau prydferth ym Mhenrhyn Gŵyr yn rhad ac am ddim neu’n arbed arian ar gostau cludiant rheolaidd.\nAil-gyflwynodd Abertawe'r cynnig dros Galan Gaeaf ac fe fabwysiadwyd gynigion tebyg dros y Nadolig yng Nghaerdydd a Chasnewydd.\nHonnodd Cyngor Castell-nedd Port Talbot mai costau afresymol yn ogystal ag amheuon ynghylch y manteision oedd y rhesymau dros eu penderfyniad. Mae'r Cyngor ar hyn o bryd yn cynnal ymgynghoriad ar ei gynllun corfforaethol, o'r enw Adfer, Ailosod, Adnewyddu, a chynigion cyllidebol ar gyfer 2022/23; bydd Sioned Williams yn ymateb iddynt cyn y dyddiad cau ar Chwefror 1af.


Sgwrsio Bydgoszcz. Sgwrsio am ddim gyda dieithryn ar hap yn syth o Bydgoszcz.\nCroeso i Chatroulette BydgoszczCyswllt i berson aleatory unrhyw le yn y byd. Gyda Chatroulette Bydgoszcz gallwch ddewis rhwng yr opsiynau canlynol:- Sgwrs am ddim gyda phob math o bobl o Bydgoszcz. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Bydgoszcz:


PHPXRef 0.7.1 : DokuWiki : /lib/plugins/extension/lang/cy/lang.php source\n/lib/plugins/extension/lang/cy/ -> lang.php (source)\n3   * Welsh language file for extension plugin\n5   * @author Michael Hamann <michael@content-space.de>\n6   * @author Christopher Smith <chris@jalakai.co.uk>\n7   * @author Alan Davies <ben.brynsadler@gmail.com>\n10  $lang['menu']                         = 'Rheolwr Estyniadau';\n12  $lang['tab_plugins']                  = 'Ategion a Arsefydlwyd';\n13  $lang['tab_templates']                = 'Templedau a Arsefydlwyd';\n14  $lang['tab_search']                   = 'Chwilio ac Arsefydlu';\n15  $lang['tab_install']                  = 'Arsefydlu gan Law';\n17  $lang['notimplemented']               = '\_'Dyw\_'r nodwedd hon heb ei rhoi ar waith eto';\n18  $lang['notinstalled']                 = '\_'Dyw\_'r estyniad hwn heb ei arsefydlu';\n19  $lang['alreadyenabled']               = 'Cafodd yr estyniad hwn ei alluogi';\n20  $lang['alreadydisabled']              = 'Cafodd yr estyniad hwn ei analluogi';\n21  $lang['pluginlistsaveerror']          = 'Roedd gwall wrth gadw\_'r rhestr ategion';\n22  $lang['unknownauthor']                = 'Awdur anhysbys';\n23  $lang['unknownversion']               = 'Fersiwn anhysbys';\n25  $lang['btn_info']                     = 'Dangos wybodaeth bellach';\n26  $lang['btn_update']                   = 'Diweddaru';\n27  $lang['btn_uninstall']                = 'Dad-arsefydlu';\n28  $lang['btn_enable']                   = 'Galluogi';\n29  $lang['btn_disable']                  = 'Analluogi';\n30  $lang['btn_install']                  = 'Arsyfydlu';\n31  $lang['btn_reinstall']                = 'Ail-arsefydlu';\n33  $lang['js']['reallydel']              = 'Ydych chi wir am ddad-arsefydlu\_'r estyniad hwn?';\n35  $lang['search_for']                   = 'Chwilio Estyniadau:';\n36  $lang['search']                       = 'Chwilio';\n38  $lang['extensionby']                  = '%s gan %s';\n39  $lang['screenshot']                   = 'Sgrinlun %s';\n40  $lang['popularity']                   = 'Poblogrwydd: %s%%';\n41  $lang['homepage_link']                = 'Dogfennau';\n42  $lang['bugs_features']                = 'Bygiau';\n43  $lang['tags']                         = 'Tagiau:';\n44  $lang['author_hint']                  = 'Chwilio estyniadau gan awdur';\n45  $lang['installed']                    = 'Arsefydlwyd:';\n46  $lang['downloadurl']                  = 'URL Lawlwytho:';\n47  $lang['repository']                   = 'Ystorfa:';\n48  $lang['unknown']                      = 'anhysbys';\n49  $lang['installed_version']            = 'Fersiwn a arsefydlwyd:';\n50  $lang['install_date']                 = 'Eich diweddariad diwethaf:';\n51  $lang['available_version']            = 'Fersiwn ar gael:';\n52  $lang['compatible']                   = 'Yn gydnaws Ã¢:';\n53  $lang['depends']                      = 'Yn dibynnu ar:';\n54  $lang['similar']                      = 'Yn debyg i:';\n55  $lang['conflicts']                    = 'Y gwrthdaro Ã¢:';\n56  $lang['donate']                       = 'Fel hwn?';\n57  $lang['donate_action']                = 'Prynwch goffi i\_'r awdur!';\n58  $lang['repo_retry']                   = 'Ailgeisio';\n59  $lang['provides']                     = 'Darparu:';\n60  $lang['status']                       = 'Statws:';\n61  $lang['status_installed']             = 'arsefydlwyd';\n62  $lang['status_not_installed']         = 'heb ei arsefydlu';\n63  $lang['status_protected']             = 'amddiffynwyd';\n64  $lang['status_enabled']               = 'galluogwyd';\n65  $lang['status_disabled']              = 'analluogwyd';\n66  $lang['status_unmodifiable']          = 'methu addasu';\n67  $lang['status_plugin']                = 'ategyn';\n68  $lang['status_template']              = 'templed';\n69  $lang['status_bundled']               = 'bwndlwyd';\n71  $lang['msg_enabled']                  = 'Galluogwyd ategyn %s';\n72  $lang['msg_disabled']                 = 'Analluogwyd ategyn %s';\n73  $lang['msg_delete_success']           = 'Dad-arsefydlwyd estyniad %s';\n74  $lang['msg_delete_failed']            = 'Methodd dad-arsefydlu estyniad %s';\n75  $lang['msg_template_install_success'] = 'Arsefydlwyd templed %s yn llwyddiannus';\n76  $lang['msg_template_update_success']  = 'Diweddarwyd templed %s yn llwyddiannus';\n77  $lang['msg_plugin_install_success']   = 'Arsefydlwyd ategyn %s yn llwyddiannus';\n78  $lang['msg_plugin_update_success']    = 'Diweddarwyd ategyn %s yn llwyddiannus';\n79  $lang['msg_upload_failed']            = 'Methodd lanlwytho\_'r ffeil';\n81  $lang['missing_dependency']           = 'Missing or disabled dependency: %s';\n82  $lang['security_issue']               = 'Mater Diogelwch: %s';\n83  $lang['security_warning']             = 'Rhybudd Diogelwch: %s';\n84  $lang['update_available']             = 'Diweddariad: Mae fersiwn newydd %s ar gael.';\n85  $lang['wrong_folder']                 = 'Ategyn wedi\_'i arsefydlu\_'n anghywir: Ailenwch ffolder yr ategyn o "%s" i "%s".';\n86  $lang['url_change']                   = 'Newid i\_'r URL: Newidiodd yr URL lawlwytho ers y diweddariad diwethaf. Gwiriwch i weld os yw\_'r URL newydd yn ddilys cyn diweddaru\_'r estyniad.
Newydd: %s
Hen: %s';\n88  $lang['error_badurl']                 = 'Dylai URL ddechrau gyda http neu https';\n89  $lang['error_dircreate']              = 'Methu Ã¢ chreu ffolder dros dro er mwyn derbyn y lawrlwythiad';\n90  $lang['error_download']               = 'Methu lawrlwytho\_'r ffeil: %s';\n91  $lang['error_decompress']             = 'Methu datgywasgu\_'r ffeil a lawrlwythwyd. Gall hwn fod o ganlyniad i lawrlwythiad gwael, felly ceisiwch eto; neu gall fod fformat y cywasgiad fod yn anhysbys, felly bydd yn rhaid i chi lawlwytho ac arsefydlu gan law.';\n92  $lang['error_findfolder']             = 'Methu ag adnabod ffolder yr estyniad, bydd angen lawrlwytho ac arsefydlu gan law';\n93  $lang['error_copy']                   = 'Roedd gwall copÃ¯o ffeil wrth geisio arsefydlu ffeiliau i\_'r ffolder %s: gall fod y ddisgen yn llawn neu gall hawliau mynediad i ffeiliau fod yn anghywir. Gall hwn fod wedi achosi ategyn sydd wedi arsefydlu\_'n rhannol ac sydd wedi ansefydlogi\_'ch arsefydliad wici';\n95  $lang['noperms']                      = '\_'Sdim modd ysgrifennu i\_'r ffolder estyniadau';\n96  $lang['notplperms']                   = '\_'Sdim modd ysgrifennu i\_'r ffolder templedau';\n98  $lang['nopluginperms']                = '\_'Sdim modd ysgrifennu i\_'r ffolder ategion';\n99  $lang['git']                          = 'Cafodd yr estyniad hwn ei arsefydlu gan git, mae\_'n bosib na fyddwch chi am ei ddiweddaru yma.';\n100  $lang['auth']                         = '\_'Dyw\_'r ategyn dilysu hwn heb ei alluogi yn y ffurfwedd, ystyriwch ei analluogi.';\n102  $lang['install_url']                  = 'Arsefydlu o URL:';\n103  $lang['install_upload']               = 'Lanlwytho Estyniad:';\n105  $lang['repo_error']                   = 'Doedd dim modd cysylltu Ã¢\_'r ystorfa ategion. Sicrhewch fod hawl gan eich gweinydd i gysylltu Ã¢ www.dokuwiki.org a gwiriwch eich gosodiadau procsi.';\n106  $lang['nossl']                        = 'Mae\_'n debyg \_'dyw eich PHP ddim yn cynnal SSL. Na fydd lawrlwytho yn gweithio ar gyfer nifer o estyniadau DokuWiki.';\n108  $lang['js']['display_viewoptions']    = 'Opsiynau Golwg:';\n109  $lang['js']['display_enabled']        = 'galluogwyd';\n110  $lang['js']['display_disabled']       = 'analluogwyd';\n111  $lang['js']['display_updatable']      = 'gallu diweddaru';


Home/HafanHome/Hafan\tE-MailLogin to Office 365\tMoodleMoodle Plasmawr\tNewsLatest News\tInformationInformation\tGeneral\tDocuments\tYear 6 & 7\tYear 8 & 9\tYear 10 & 11\tYear 12 & 13\tJobs\tSearch ... Search\tSwyddog Gweinyddol\nCyflog Graddfa 3 SCP11-16 (£15,807 - £17,419 pro rata)\nYn dilyn ail strwythuro mewnol rydym yn chwilio am Swyddog Cymorth Gweinyddol i ddechrau yn mis Medi 2017.\nMae hon yn swydd parhaol 37 awr yr wythnos (8:00-16:00) yn ystod y tymor un unig, o ddydd Llun i ddydd Gwener.\nLleolir Ysgol Plasmawr yn y Tyllgoed yng ngogledd orllewin Caerdydd. Mae gan yr ysgol dros 1000 o ddisgyblion a dros 100 o staff.\nRydym yn chwilio am berson trefnus, brwdfrydig â thechnegol ei sgiliau, i weithio mewn swyddfa ysgol brysur iawn. Bydd yr ymgeisydd llwyddiannus yn ymuno gyda tîm gweinyddol bach ac effeithiol sydd yn cynnig cymorth gweinyddol i’r ysgol gyfan. Disgwylir hyblygrwydd o ran dyletswyddau, bydd angen i’r person llwyddiannus gallu gweithio fel rhan o dîm ac yn annibynnol.\nNoder bydd angen i’r ymgeisydd llwyddiannus fod yn gallu cyfrannau at swyddfa a fydd yn gweithredu gan amlaf trwy gyfrwng y Gymraeg.\nDylid anfon ffurflen gais a llythyr sy’n amlinellu eich profiad blaenorol a’ch cymwysterau ar gyfer y swydd at sylw Mr John Hayes, Pennaeth.\nDyddiad cau: 11.07.17


Indycube : Ein Cartref Arlein\n.cymru’n rhan annatod o hunaniaeth Indycube\n“Dyddiau hyn mae’n rhaid i chi fod ar-lein a ddim yn colli cyfle. Mae’n bwysig bod pobl yn gallu dod o hyd i chi gyda chlic o’r allweddell neu ar eu ffôn neu tablet”, meddai Mark Hooper, sylfaenwr Indycube.\nGyda Indycube yn darparu safleoedd cydweithio ledled Cymru a thu allan i Gymru, mae eu gwefan yn borth o wybodaeth ar gyfer defnyddwyr arfaethedig ac maent yn falch o ddefnyddio parthau .cymru a .wales i rannu’r wybodaeth yno:\n“Mae’n hollbwysig i ni gael enwau parth Cymreig, .cymru a .wales ar gyfer ein cwmni gan ein bod yn Gymraeg ac yn falch iawn i fod yn gweithio yng Nghymru.\n“Bellach dim ond cyfeiriadau .cymru a .wales rydym yn eu defnyddio oherwydd maen nhw’n bwysig iawn i’n hunaniaeth. Rydym nawr yn edrych i fynd tu hwnt i Gymru ac yn bwriadu i barhau i ddefnyddio .cymru a .wales fel ein parthau, felly rydym yn falch ein bod yn Gymraeg, ble bynnag ydym.”


Environment Agency - Beth fyddwn ni’n ei wneud er mwyn mynd i’r afael â newid yn yr hinsawdd\nMae Asiantaeth yr Amgylchedd yn chwarae rôl ganolog wrth fynd i’r afael â newid yn yr hinsawdd. Mae ein gwaith yn cwmpasu lleihau allyriadau nwyon tŷ gwydr, a elwir yn lliniaru, a hefyd rheoli effeithiau newid yn yr hinsawdd, neu ymaddasu.\nCyfyngu ar newid yn yr hinsawdd\nByddwn ni’n helpu i redeg rhai o’r prif gynlluniau masnachu er mwyn lleihau allyriadau nwyon tŷ gwydr, a byddwn ni’n rheoleiddio technolegau carbon-isel pwysig fel ynni dŵr, pŵer niwclear a dal a storio carbon.\nYmaddasu i newid yn yr hinsawdd\nMae gennym, yn ogystal, rolau pwysig i’w chwarae wrth reoli effeithiau newid yn yr hinsawdd trwy ein cyfrifoldebau dros reoli peryglon llifogydd ac arfordirol, dros yr amgylchedd dŵr a gwlypdir, ac fel ymgynghorydd yn y system cynllunio sut defnyddir tir.\nByddwn yn defnyddio ein gwybodaeth arbenigol a’n profiad er mwyn bod yn gyfrannog mewn mentrau cenedlaethol a lleol er mwyn ymaddasu i newid yn yr hinsawdd, ac er mwyn rhoi cyngor i eraill.\nCanfyddwch fwy trwy ddilyn y cysylltau isod:\nBeth rydym yn ei wneud er mwyn lleihau allyriadau nwyon tŷ gwydr\nSut rydym yn gwella ein gallu i wrthsefyll effeithiau newid yn yr hinsawdd\nAsiantaeth yr Amgylchedd yn arwain trwy esiampl


Neuadd Dewi Sant - Gordon Buchanan\n30 Mlynedd Yn Y Gwyllt – Taith Pen-Blwydd\nDydd Sul 6 Chwefror 2022, 7.30pm\nUn o'r cyflwynwyr a chynhyrchwyr ffilmiau bywyd gwyllt amlycaf sy'n gweithio heddiw, mae taith Gordon Buchannan yn stori ryfeddol i'w hadrodd.\nAr ôl cynhyrchu rhai o'r rhaglenni bywyd gwyllt mwyaf poblogaidd ar y BBC, rydym wedi gallu gweld ei angerdd anhygoel dros y deyrnas anifeiliaid a'r gallu unigryw sydd ganddo i gyflwyno bydoedd anifeiliaid cudd o'r fath i gynulleidfa.\nAm y tro cyntaf, bydd Gordon yn edrych yn ôl ar ei 30 mlynedd anhygoel yn gweithio y tu ôl ac o flaen y camera. Bydd hwn yn gyfle prin i ddarganfod beth sydd wedi parhau i ddatblygu ei yrfa a'r straeon nodedig sy'n rhan amlwg o’i waith.\nGyda gwerth tri degawd o deithiau i'n harwain drwyddynt, dyma'r tro cyntaf i Gordon allu dangos ei hoff adegau yn gweithio yn y diwydiant bywyd gwyllt i ni. Y sgiliau y mae wedi'u datblygu dros y blynyddoedd i fod ar flaen y gad o ran gwneud ffilmiau bywyd gwyllt. Bydd y daith hon yn dangos ei waith gorau ac yn rhoi cipolwg prin y tu ôl i'r llenni ar sut y caiff y rhaglenni llwyddiannus hyn eu gwneud.\nMae Gordon Buchanan yn manteisio ar y cyfle hwn i ddeall sut mae ei amser yn y diwydiant bywyd gwyllt wedi newid a beth allai'r dyfodol ei gynnig i ni a'r deyrnas anifeiliaid fel cyd-drigolion ein tirwedd ecolegol sy'n newid yn gyflym.\nAm docynnau Hynt, cysylltwch â’r Swyddfa Docynnau ar 02920 878444 Dim ond hyn a hyn o le sydd ar gael – archebwch yn gynnar i osgoi siom.


Concentric Health a Cyflymu: Y stori hyd yn hyn | Life Sciences\nMae Ed St John a Dafydd Loughran – y ddau yn glinigwyr ac yn ddau o sylfaenwyr Concentric Health – wedi bod yn chwilio am ffyrdd i gefnogi sgyrsiau caniatâd gyda chleifion, cyn cael eu cefnogi gan grant o Innovate UK i ddatblygu Concentric – cymhwysiad newydd digidol ar gyfer rhoi caniatâd a gwneud penderfyniadau ar y cyd. Ar ôl cael ei lansio yn gynharach eleni, mae’n cael ei ddefnyddio yn awr mewn nifer o ymddiriedolaethau a byrddau iechyd y GIG.\nPam yr angen am newid\nCenhadaeth y tîm yw trawsnewid sut yr ydym ni oll yn gwneud penderfyniadau er gwell ynglŷn â’n hiechyd, yn arbennig felly ar adegau o benderfyniadau allweddol ynghylch llawdriniaethau, gweithdrefnau a thriniaethau mewnwthiol. Cyn ymgymryd ag unrhyw un o’r triniaethau hyn, mae caniatâd yn gorfod cael ei roi gan y claf. Ar hyn o bryd, mae’n broses ar bapur sy’n dueddol o wneud camgymeriadau ac nid yw wedi cael ei chynllunio i gefnogi cleifion.\nCanfu astudiaeth fod tua hanner y ffurflenni caniatâd papur yn dangos hepgoriad clinigol arwyddocaol o ran dogfennaeth. Mae'r rhai sydd naill ai o ran risgiau craidd a phwysig yn cael eu hanghofio i gael eu crybwyll neu eu dogfennu gan y clinigwr, neu o ran colli meysydd (er enghraifft manylion y claf) neu fod eu llawysgrifen yn annarllenadwy.\nYn 2019, aeth Concentric Health at y rhaglen Cyflymu, prosiect £24m a gyllidwyd gan Lywodraeth Cymru ac ERDF, er mwyn trafod y posibilrwydd o gydweithredu. Roedd tîm Concentric yn cynnwys clinigwyr a datblygwyr, ond roedden nhw’n awyddus i archwilio’r cyfleoedd i ymgymryd ag ymchwil manwl ynglŷn â defnyddwyr, yn arbennig felly o bersbectif y claf, a gwerthusiad clinigol academaidd o’r defnydd a oedd ar fin dechrau.\nMae gan Cyflymu bedwar o bartneriaid, pob un gydag arbenigedd gwahanol, o ymchwil profiad y defnyddwyr, at werthusiad clinigol, at ymchwil mewn labordy gwlyb. Gan ystyried gwahanol bosibiliadau’r prosiect, gwnaethom benderfynu ar astudiaeth o’r defnyddwyr fel cyfle eglur i ychwanegu gwerth at gynnyrch Concentric.\nDwedodd Dr Daf Loughran, Concentric Health CEO:\n"Mae cydweithredu gydag ATiC yn ffantastig, rydym yn derbyn cefnogaeth gan Caroline ac eraill, sydd ag arbenigedd manwl mewn ymchwil y defnyddwyr mewn ffordd na fyddai fel arall yn bosibl ar gyfer busnes newydd. Rydw i’n gyffrous gyda’r cyfleoedd cydweithredol parhaus, yn arbennig felly wrth ddechrau defnyddio’r technolegau arloesol sydd ar gael yn labordy technoleg ATiC."\nDysgu mwy am Cyflymu\nYn awr, mae Concentric yn cael ei ddefnyddio mewn nifer o sefydliadau gofal iechyd yn y DU a thramor, gan gynnwys BIP Caerdydd a’r Fro a BIP Bae Abertawe yma yng Nghymru. Mae’r fideo hwn yn dangos sut mae’r cymhwysiad yn gweithio heddiw:\nYmunodd ATiC, un o'r pedwar partneriaid Cyflymu, a thîm Concentric i gynnal ymchwiliad manwl ynglŷn â beth mewn gwirionedd mae defnyddwyr ei angen o’r platfform. Gwnaethom geisio gwella cynnyrch Concentric drwy ystyried nodweddion newydd a fyddai’n gwneud gwahaniaeth i gleifion a chlinigwyr.\nDwedodd Dr Caroline Hagerman, Cymrawd Arloesi ATiC:\nGwnaethom edrych ar sut y gallem hwyluso sgyrsiau rhwng Concentric a llawfeddygon a chleifion. Pa wybodaeth, cefnogaeth neu adnoddau y gallai cleifion fod eu heisiau wrth fynd trwy'r broses drethu emosiynol hon? Gwnaethom hefyd edrych ar sut y gallai cleifion edrych i fod â rhan wirioneddol yn eu triniaeth a'u gofal.\nDechreuon ni allan trwy siarad â chleifion a chlinigwyr a chlywed straeon gan gleifion a oedd wedi cael llawdriniaeth yn ddiweddar. Byddem yn gofyn "sut brofiad oedd hi? Sut oedden nhw'n teimlo? Beth oedd ar goll a beth allai fod wedi helpu? A chyn bo hir daeth ychydig o themâu drwodd yn uchel ac yn glir,"\nDelwedd o Dr Daf Loughran a Dr Caroline Hagerman yn gweithio ar y cyd i drawsnewid mewnwelediadau'r cyfweliad yn themâu a chyfarwyddiadau ar gyfer Concentric.\nBeth wnaeth synny Concentric ac ATiC oedd y ffaith bod pob claf eisiau llawer mwy o gefnogaeth trwy gydol y broses, o'r diagnosis i'r adferiad. Byddent hefyd wedi hoffi cael mwy o help i amsugno a gwneud mwy o synnwyr o wybodaeth a oedd yn aml yn cael ei chyflwyno yn gyflym mewn ymgynghoriadau llafar. Yn ogystal, roedden nhw’n dymuno bod wedi cael eu hannog i fyfyrio ar effaith y llawdriniaeth ar eu bywydau.\nEsboniodd cleifion hefyd eu bod yn dymuno iddynt gael eu hannog i fyfyrio ar effaith y feddygfa ar eu bywydau.\nFel y dywedodd un claf y gwnaethom ei gyfweld:\n"Nid oeddwn yn deall y risgiau, y canlyniadau a buddion y llawdriniaeth yr oeddwn yn ei chael. Byddwn wedi hoffi derbyn coeden benderfyniadau i’m helpu i ddeall, ac efallai rhywbeth yn egluro proses y lawdriniaeth hefyd.”\nHefyd, wnaeth ATiC yn sgwrsio gyda llawfeddygon, a ddisgrifiodd y gwir heriau wrth rannu gwybodaeth gymhleth mewn ffordd y gallai cleifion ei deall a’i hamgyffred, tra’i fod ar yr un pryd yn ddigon cynhwysfawr i gyflawni’r gofynion cyfreithiol. Roedden nhw’n dymuno y gallen nhw dreulio mwy o amser gyda chleifion, ond yn aml roedden nhw’n teimlo eu bod yn ymladd brwydr golledig i geisio cael cleifion i ymgysylltu yn wirioneddol â phenderfynia\nDwedodd un clinigydd:\n“Tybir bod dealltwriaeth draddodiadol o wneud penderfyniad [llawfeddygol] yw rhoi gwybodaeth ynglŷn â dewisiadau gweithdrefnau, gan wneud ‘penderfyniad rhesymegol’ ac yna llofnodi’r papur. Mae hyn yn nonsens llwyr, mae’r arddull hon o wneud penderfyniadau yn gyfystyr â tharo pobl dros eu pennau gyda gwybodaeth ac yna eu cael ei lofnodi darn o bapur. Yn gyfreithiol-feddygol, mae’r broses yn dilyn y gofynion, ond mae’n drychineb ar yr ochr ddynol.”\nConcentric yn ystod Coronavirus\nGwrandewch ar glaf yn adrodd am ei phrofiad hi o ddefnyddio Concentric i roi caniatâd o bell yn ystod pandemig y Coronafeirws.\nBydd Concentric yn trawsnewid y mewnwelediadau hyn yn nodweddion effaith uchel ar gyfer y platfform Concentric. Yn y broses, maen't yn creu rhywbeth gwirioneddol newydd: cynnyrch sy’n cael gwared â’r rhwystrau i gleifion gael at wybodaeth ynglŷn â’u cyflwr a’u triniaeth, ac sy’n eu grymuso nhw i ymuno yn y sgwrs a chael help gan glinigwyr a’u rhwydwaith cefnogi.\nDarganfyddwch bopeth am ail gam prosiect Concentric, a sut maen nhw'n ymdrechu i wella taith y claf\nMae'r prosiect hwn yn rhan o raglen Cyflymu a ariennir yn rhannol gan Gronfa Datblygu Rhanbarthol Ewrop, trwy Lywodraeth Cymru.


Llwyd yw Lliw Gobaith | Cristnogaeth 21\nTrist oedd clywed am farwolaeth Irina Ratushinskaya, 63 oed, yn Mocso, ar Orffennaf 5ed. Yn 28ain oed cafodd ei dedfrydu i saith mlynedd mewn gwersyll llafur yn Moldofia a phum mlynedd o alltudiaeth fewnol. Bu’n ddifrifol wael ac nid yw hynny’n syndod o gofio amgylchiadau a chreulondeb corfforol a meddyliol y gyfundrefn Sofietaidd yn y cyfnod hwnnw. Yn wir, roedd hi a nifer o ferched eraill wedi eu caethiwo mewn ‘carchar o fewn carchar’ ac yn cael eu hystyried yn ‘ fygythiad gwleidyddol i’r gyfundrefn’. Mae wedi cofnodi ei phrofiadau yn y gyfrol Grey is the colour of hope, a gyhoeddwyd gyntaf yn 1988. Mae’n disgrifio profiad bardd ifanc a welodd obaith yn ei chyd-garcharorion, yn y pethau syml bob dydd, yn y weithred o greu ac o droi pethau cyffredin yn gelfyddyd, yn ei chred fod Duw yn gweu o fywyd y distadlaf batrwm o harddwch ac o gariad … ac o obaith. O’r caethiwed erchyll hwnnw hefyd daeth dros 200 o gerddi â ysgrifennodd yn gyntaf ar ddarnau o sebon, cyn eu cadw ar ei chof, ac yna ar unrhyw ddarnau o bapur gan gynnwys pacedi sigaréts. Arwydd gobaith oedd y peth cyntaf a welodd yn oerfel dychrynllyd y carchar:\nam yr harddwch cyntaf mewn caethiwed –\nffenestr dan drwch o farrug,\nglas disglair mewn ffram gyfyng –\nClawr ‘The Odessans’ gan Irina Ratushinskaya\nYn ddiweddarach cyhoeddodd nofel (cyfieithiad Saesneg, The Odessans) yn 1996 a dwy gyfrol o farddoniaeth ‘Na, does arna i ddim ofn’ ac ‘Yn y dechreuad’.\nYn wreiddiol o Odessa yn yr Ukraine, graddiodd Irina mewn Ffiseg ond penderfynodd fynd yn athrawes gynradd. O fewn cyfundrefn addysg oedd yn hyrwyddo anffyddiaeth, gwelodd Irina yn fuan fod yn rhaid meithrin plant i ymdeimlo â’r ysbrydol mewn bywyd. Cafodd ei hadnabod fel bardd Cristnogol a phan drefnodd hi a’i phriod, Igor, brotest yn gofyn am i’r gwyddonydd Sakharov a oedd wedi ei alltudio gael dod yn ôl i Rwsia, cafodd Irina ei chyhuddo o fod yn ‘wleidyddol beryglus’. Dyna pryd y cafodd ei charcharu. Ond gweithred wleidyddol oedd ei rhyddhau, ar ôl pedair blynddoedd o’i dedfryd, oherwydd digwyddodd hynny pan oedd Korbachev, fel rhan o’i bolisi perestroika, o fewn oriau yn unig i gyfarfod Ronald Reagan yn Reykjavik. Yn nes ymlaen treuliodd Irina gyfnod fel bardd preswyl mewn prifysgol yn Illinois. Erbyn hyn yr oedd yn adnabyddus drwy’r byd oherwydd yr ymgyrchu a fu i’w rhyddhau. Dan nawdd PEN fe fu hefyd am gyfnod yn Llundain.\nRhan o’n paratoadau i sefydlu Canolfan Morlan oedd ei gwahodd i Aberystwyth ac fe gawsom y fraint o’i chwmni a’i chlywed yn siarad ac yn darllen rhai o’i cherddi nos Sul, 15 Tachwedd 1998. Er nad oedd ymysg y Cristnogion oedd yn cael eu herlid am nad oeddynt yn barod i dderbyn gwaharddiad ar bregethu, efengylu a dysgu – Bedyddwyr, Pentecostaliaid, Efengylwyr – tawelach, ond yr un mor gadarn a disglair, oedd ffydd Irina yn etifeddiaeth gyfoethog Eglwys Uniongred Rwsia. Yn wir, mae’n dathlu amrywiaeth a lliw’r ffydd Gristnogol yn Llwyd yw lliw gobaith. Yr oedd yn gwbwl gartrefol yn addoli yng Nghapel y Morfa.\nFel eraill, yr oedd yn gweld amrywiaeth ac ehangder Cristnogaeth yn gwbwl allweddol i’w lle a’i chyfraniad yn y byd.\nI’w chroesawu i Gymru ac i Gapel y Morfa, cyfieithodd Mona Morris rai o gerddi Irina i’r Gymraeg a darllenwyd rhai ohonynt wedi iddi hi ddarllen y cerddi yn ei hiaith ei hun. Cawsom ein hysbrydoli gan ei hysbrydolrwydd dwfn a’i ffydd siriol, gan ei dynoliaeth a’i chydymdeimlad ac yn arbennig, efallai, o gofio iddi gael y fath driniaeth, am ei haddfwynder, ei goddefgarwch a’r weledigaeth o gymod oedd yn cydio’i chariad at ei gwlad gyda phob cenedl.\nWedi ei gwaeledd yng ngharchar dywedwyd wrthi na fyddai’n cael plant. Ond braf a bendith yw cael dweud iddi hi ac Igor gael efeilliaid, Sergei ac Oleg, sydd heddiw’n 24ain oed. Bu farw yng nghwmni ei theulu a’i hoffeiriad yn cadw gwylnos wrth erchwyn y gwely.\nMewn neges atom, ar drothwy’r mileniwm, meddai, ‘Diolch i Dduw, yr ydym fel teulu yn ôl yn byw ar gyrion Mosco … yr wyf yn gobeithio y caf ymweld â chi eto … mae’r byd bellach mor fach ac mor gyflym a’r e-bost fydd yn cario fy neges. 2000 o fendithion i chi – a mwy yn enw ein Gwaredwr. Irina.’\n← Sioned Webb yn sgwrsio gyda Pryderi Llwyd Jones Golygyddol – René Girard, Cawr o Esboniwr →


Llywodraeth Cymru | Gwerthuso Profion Diogelwch Tân yn y Cartref (HFSC)\nAmcanion y gwerthusiad hwn oedd darparu tystiolaeth ar cynnal, targedu ac effaith HFSC yng Nghymru, er mwyn gwella eu heffaith a llywio penderfyniadau ar sut i ddyrannu cyllid ar gyfer HFSC yn y dyfodol.\nMae’r canfyddiadau yn canolbwyntio ar y nifer o HFSC a cwblhawyd, eu heffaith ar y gyfradd o danau mewn anheddau, eu targedu o ran aelwydydd gyda’r risg uchaf, ac ariannu HFSC. Ymysg y canfyddiadau allweddol: mae dystiolaeth yn gyfyngedig ar effaith y HFSC ar y gyfradd o danau mewn anheddau, marwolaethau ac anafiadau yng Nghymru. Er bod pob un o’r tri mesur wedi gostwng, mae'n aneglur i ba raddau y gall y rhain gael eu priodoli i'r HFSC; mae yna le i dargedu gwell, mewn perthynas â risg fesul aelwydydd unigol ac yn rhanbarthol.\nMae’r argymhellion yn cynnwys dull newydd i dargedu cartrefi sy'n agored i niwed; cynnydd mewn gweithgarwch targedu aelwydydd sy'n agored i niwed, a gwaith partneriaeth mwy effeithiol gydag ystod o asiantaethau sydd â chysylltiad ag aelwydydd agored i niwed.\nFfôn: 0300 062 8138\nEvaluation of the Home Fire Safety Checks (HFSC) (Saesneg yn unig)\nSummary (Saesneg yn unig)


Cadw mewn cysylltiad rhwng y cyfarfod cyntaf a’r briodas ei hun - St Padarn's Institute\nHafan Hyfforddiant i'r Weinidogaeth Datblygu'r Weinidogaeth Gweinidogaeth Digwyddiadau Bywyd Priodas Cadw mewn cysylltiad rhwng y cyfarfod cyntaf a’r briodas ei hun\nCadw mewn cysylltiad rhwng y cyfarfod cyntaf a’r briodas ei hun\nEfallai y bydd yna amser hir rhwng gwneud y trefniadau a diwrnod y briodas – dros ddwy flynedd weithiau. Bydd y gwesty, y siop flodau a’r ffotograffydd yn cysylltu â’r pâr. Sut gall yr eglwys gadw mewn cysylltiad hefyd?\nPan fydd pâr wedi archebu gwledd eu priodas, bydd y rhan fwyaf o leoliadau yn cysylltu â nhw adeg y Nadolig, dydd Sant Ffolant ac ar achlysuron arbennig eraill i’w gwahodd i ddigwyddiadau. Bydd lleoliadau da hyd yn oed yn anfon cardiau ar ben-blwyddi a dyddiadau allweddol eraill! Mae’r briodferch wrthi fel lladd nadredd yn trefnu pethau, a gall sylweddoli bod yr eglwys yn ddistaw iawn o ran pryd a sut bydd gwaith cynllunio’r gwasanaeth yn dechrau beri llawer o straen.\nMae yna gyfleoedd di-ri i ddangos gofal a chroeso yn ystod yr amser hwn o aros. Dyma ddwy enghraifft:\nMae clywed eu gostegion yn cael eu darllen yn gallu bod yn brofiad arbennig iawn i bâr, yn enwedig os yw eu henwau’n cael eu cynnwys yn y gweddïau hefyd. Gwahoddwch gyplau i glywed eu gostegion yn cael eu darllen drwy ddefnyddio’r cerdyn gwahoddiad i ostegion (llun ar y chwith).\nMae’n gyfle arall i groesawu pâr i’r eglwys, waeth a ydyn nhw’n priodi yno ai peidio. Yn wir, bydd annog cyplau i ddod i nabod eu heglwys leol, hyd yn oed os nad ydyn nhw’n priodi yno, yn eu helpu i ddatblygu cysylltiad mwy tymor hir â’r eglwys. Os yw’r pâr yn dod i glywed eu gostegion, cadwch lygad amdanyn nhw, croesawch nhw a gofynnwch sut mae cynlluniau’r briodas yn dod ymlaen. Fe fyddan nhw’n gwerthfawrogi’r amser y mae’r ficer yn ei gymryd i ddod i’w hadnabod.\nOs mai dyma eglwys leol y pâr, maen nhw’n fwy tebygol o ddod eto os ydyn nhw’n dechrau meithrin cysylltiadau ag eraill fel nhw yn y gynulleidfa. Anogwch aelodau cyfeillgar o’r eglwys i siarad â’r pâr a’u gwahodd i aros am baned wedyn. Gall dod i adnabod pobl yn yr eglwys wneud diwrnod y briodas yn fwy ystyrlon hefyd.\nDangosodd ymchwil fod cyplau’n hoffi gwneud eu gwasanaeth yn arbennig ac yn bersonol iddyn nhw, gan adlewyrchu eu stori. Bydd eu dewis nhw o gerddoriaeth, emynau a darlleniadau yn helpu i greu gwasanaeth sydd wedi’i deilwra i’r pâr.\nBydd y pâr yn fwy tebygol o ddychwelyd i’r eglwys ar ôl y briodas os yw’r gwasanaeth yn cynnwys cyffyrddiadau personol, oherwydd fe fyddan nhw’n teimlo bod yr eglwys yn gofalu amdanyn nhw.\nYm mwyafrif yr achosion, mae cyplau’n gwneud dewisiadau traddodiadol a syml, ac anaml y gwelir dewisiadau rhyfedd iawn. Ond byddwch mor hyblyg ag y gallwch chi o fewn cyfraith eglwysig.\nHelpwch y cyplau i ddechrau meddwl am emynau a darlleniadau. Efallai y bydd angen atgoffa rhai cyplau am donau a theitlau a oedd yn gyfarwydd iddyn nhw yn yr ysgol ond sydd o bosib wedi mynd yn angof erbyn hyn, felly mae’n dda eu cael wrth law!\nCofiwch ymateb yn gadarnhaol a siaradwch â nhw am ffyrdd eraill y gallwch eu helpu i bersonoleiddio eu gwasanaeth, gyda cherddoriaeth wrth ddod i mewn i’r eglwys a gadael, darlleniadau eraill a ffyrdd o gynnwys teulu a ffrindiau.


Fforymau EPIC / Tusla i Blant mewn Gofal – 2015 – 2018 – ExChange\nAuthorGwenno RobertsPosted on Gorffennaf 30, 2020 Mai 18, 2022 CategoriesAddysg & Gofal, Addysg & Gofal Blog\nMae EPIC Grymuso Pobl mewn Gofal yn sefydliad gwirfoddol cenedlaethol sy’n gweithio gyda ac ar gyfer plant a phobl ifanc sy’n byw mewn gofal ar hyn o bryd neu’r rhai sydd â phrofiad gofal.\nEPIC yw’r unig sefydliad cenedlaethol annibynnol sy’n darparu cefnogaeth eiriolaeth uniongyrchol 1: 1 i blant a phobl ifanc sydd â phrofiad gofal. Mae EPIC yn cefnogi plant mewn gofal a’r rhai sydd â phrofiad gofal, i leisio’u barn a’u pryderon, i’w grymuso i siarad drostynt eu hunain, i fynd i’r afael â materion a godwyd ganddynt, i’w helpu i gael mynediad at y gwasanaethau a’r adnoddau sydd eu hangen arnynt ac i sicrhau cadarnhaol. newid yn eu bywydau.\nMae EPIC yn credu bod plant mewn gofal a’r rhai sydd â phrofiad gofal yn arbenigwyr yn eu profiad eu hunain.\nCefndir y Fforymau:\nYn 2015, cefais fy nghyflogi gan EPIC fel Cydlynydd Cyfranogiad i ddatblygu a hwyluso fframwaith cenedlaethol ar gyfer plant mewn gofal. Ariannwyd y fenter hon gan Atlantic Philanthropies a’i datblygu mewn partneriaeth â Tusla. Roedd fy rôl yn cynnwys gweithio mewn partneriaeth â Thimau Gwaith Cymdeithasol Tusla lleol i sefydlu grwpiau, a elwir yn ‘Fora’ ar gyfer plant a phobl ifanc a oedd yn byw mewn gofal maeth.\nPwrpas y Fforymau yw creu gofod diogel, gafaelgar a chynhwysol lle gall plant a phobl ifanc rhwng wyth a dwy ar bymtheg oed ddod ynghyd i rannu ac archwilio eu profiadau cadarnhaol a heriol o fod mewn gofal a’r gwasanaethau y maent yn ymwneud â hwy. y nod yw y bydd barn, barn a phrofiadau’r plant a’r bobl ifanc sy’n cymryd rhan yn y fforymau yn dylanwadu’n uniongyrchol ac yn gadarnhaol ar ddarparu gwasanaethau, diwygio polisi ac arferion yn lleol ac yn genedlaethol.\nCymryd Rhan ar Waith:\nDros y tair blynedd ganlynol ac mewn partneriaeth â thimau Gwaith Cymdeithasol lleol, sefydlwyd pymtheg fforwm yn genedlaethol. Roedd y fforymau hyn yn dibynnu ar gyfranogiad gwirfoddol y plant a’r bobl ifanc yn ogystal â’r gweithwyr proffesiynol dan sylw. Roedd grŵp cynllunio pob Fforwm yn cynnwys amrywiol weithwyr Tusla o Uwch Reolwyr, Ôl-ofal, Gofal Cymdeithasol a Gwaith Cymdeithasol.\nO ganlyniad i’r bartneriaeth gydweithredol hon, creodd y grwpiau hyn le agored, gonest a chefnogol i blant a phobl ifanc archwilio eu profiadau eu hunain, y system ofal ei hun a chwrdd ag eraill a oedd hefyd mewn gofal.\n“Mae wedi bod yn fraint eistedd mewn ystafell gyda grŵp o bobl ifanc a chlywed beth y gallem ei wneud yn well, pethau syml, ond mae’n gwneud cymaint o synnwyr pan fyddwch chi’n ei glywed yn uniongyrchol ganddyn nhw”\nPerson Ifanc, 14 oed:\n“Mae’r grwpiau hyn yn caniatáu imi ddelio â’r system ofal mewn ffordd gyfeillgar i blant ac yn gadael i ni wybod nad ydym ar ein pennau ein hunain nac yn wahanol.”\nAr gyfer y cyfarfod cychwynnol gyda’r holl grwpiau Fforymau gofynnwyd i’r plant a’r bobl ifanc archwilio, ar eu cyflymder eu hunain, y tri chwestiwn canlynol mewn ffordd eang a chyffredinol iawn:\nBeth sy’n gadarnhaol am fod mewn gofal?\nBeth sy’n heriol ynglŷn â bod mewn gofal?\nBeth hoffech chi ei newid ynglŷn â bod mewn gofal?\nTrwy’r drafodaeth agored hon, roedd pobl ifanc yn teimlo’n gyffyrddus i archwilio eu profiadau fel rhan o’r broses grŵp, gan eu bod yn gwybod nad oedd gan y gweithwyr proffesiynol dan sylw agenda na chwestiynau penodol yr hoffent gael ateb iddynt. Roedd y gweithwyr proffesiynol dan sylw wir eisiau clywed yr hyn oedd ganddyn nhw i’w ddweud ac felly roedd hyn yn rhoi ymdeimlad gwych o ymreolaeth i’r plant a’r bobl ifanc dros gyfeiriad y sgwrs.\nFe wnaeth y trafodaethau agored hyn hefyd roi gwell mewnwelediad iddynt i fywydau plant a phobl ifanc eraill mewn gofal a’u cefnogi i ddeall nad nhw yw’r unig rai sydd wedi cael y profiadau neu’r teimladau hyn.\n“Roedd proses y grŵp hwn mor bwerus â’r canlyniadau, mae bod yn rhan o grŵp lle mae plant a phobl ifanc yn gosod yr agenda ac yn cael eu grymuso fel dinasyddion ifanc wedi bod yn anhygoel fel Gweithiwr Cymdeithasol”\nYn ystod oes y fenter hon, creodd a datblygodd plant a phobl ifanc sawl prosiect yn seiliedig ar eu profiadau ar y cyd o’r system ofal. Aeth eu prosiectau i’r afael â phynciau anodd fel amrywiaeth ddiwylliannol, gwahanu brodyr a chwiorydd, cael eu trin yn wahanol oherwydd eu bod mewn gofal, perthnasoedd â’u gofalwyr maeth a’u gweithwyr cymdeithasol, stigma, symud lleoliadau, cyrchu eu ffeiliau a diffyg cariad / dealltwriaeth o fewn y system ofal.\nGellir dod o hyd i’r prosiectau hyn ar-lein nawr: https://www.epiconline.ie/epic-fora/\nPerson Ifanc, 16:\n“Mae wir yn dangos pwysigrwydd sicrhau ein bod yn teimlo ein bod yn cael ein derbyn, yn cael gwrandawiad ac yn teimlo ein bod yn cael ein caru.”\nGobaith y plant a’r bobl ifanc sy’n cymryd rhan yw y bydd eu prosiectau’n cael eu defnyddio i gefnogi hyfforddiant staff newydd a gofalwyr maeth. Maen nhw hefyd yn gobeithio y byddan nhw’n cefnogi plant a phobl ifanc eraill i ddeall nad ydyn nhw ar eu pennau eu hunain ac y gallan nhw wneud unrhyw beth maen nhw’n meddwl amdano.\nYn 2017, cynlluniwyd a darparwyd cynhadledd genedlaethol o’r enw “Our Say, Our Way – A Collaborative Approach to Dylanwad ar Newid” gan y plant a’r bobl ifanc sy’n rhan\ncymryd rhan yn y Fora. Roedd y digwyddiad cyfan yn cael ei arwain gan bobl ifanc ac yn dangos pob un o ddoniau’r grŵp a oedd yn cynnwys fideo, drama, celf, canu gemau a cherddoriaeth. Fe wnaeth y plant a’r bobl ifanc hefyd arwain ar redeg eu gweithdai eu hunain a amlygodd pam roedd pob grŵp wedi dewis ymgymryd â’u prosiectau penodol. Profodd y digwyddiad hwn pa mor bwysig yw clywed gan ein plant a’n pobl ifanc yn uniongyrchol a’i nod oedd herio gweithwyr proffesiynol i feddwl am ofal o’u safbwyntiau.\nYn 2018 cwblhaodd Canolfan Ymchwil Plant a Theuluoedd UNESCO (UCFRC) ymchwil ar ‘Gyfranogiad plant mewn gofal ar y cyd: gwerthusiad ffurfiannol o grwpiau gweithredu gofal maeth Tusla / EPIC’. Awgrymodd y canfyddiadau, er bod llawer o ganlyniadau pwysig a buddiol y gellid eu mesur, roedd canlyniadau eraill hefyd yn cynnwys y gefnogaeth emosiynol a chymdeithasol a ddarparwyd i’r plant a’r bobl ifanc trwy gael cyfle i fod mewn gofod a oedd yn rhydd o stigma, lle nad oedd yn rhaid iddynt egluro eu stori neu pam eu bod mewn gofal.\nTynnodd yr ymchwil sylw hefyd at y cyfle i blant a phobl ifanc gael gafael ar arweiniad a chefnogaeth ar agweddau ar eu profiad gofal a’r system ofal yn ei chyfanrwydd.\nPerson Ifanc, 15 oed:\n“Mae’n hwyl iawn ac rydw i’n teimlo’r un peth â phawb arall yma, does dim rhaid i mi egluro pam nad ydw i’n byw gartref”\nYn ystod fy nghyfnod yn y rôl hon, roeddwn yn wirioneddol ostyngedig, yn falch ac yn ddiolchgar i’r bobl ifanc hynod o ddewr, doniol a thalentog y cyfarfûm â hwy ar hyd y ffordd. Roedd gan y bobl ifanc hyn gymaint o awch ac angerdd i wneud newidiadau o fewn y system ofal yn seiliedig ar eu profiad byw eu hunain. Dysgodd y grwpiau hyn i mi fod cryfder mewn niferoedd, bod llais gonest a phrofiadol yn bwerus ac na ddylid byth atal y lleisiau hyn na chael eu hystyried yn llai na llais yr oedolion yn eu bywydau. Fe ddysgodd y plant a’r bobl ifanc i mi mai’r hyn y maen nhw ei angen ac y maen nhw ei eisiau gennym ni fel gweithwyr proffesiynol yw gonestrwydd ac nid i’r penderfyniadau sy’n cael eu gwneud am eu bywydau fod â “gorchudd siwgr” mewn unrhyw ffordd.\n← Yr ‘Achos Moeseg’: Defnyddio dulliau creadigol ar gyfer ymarfer ymchwil foesegol\nBlychau Tywod, Sticeri ac Archarwyr: Cyflogi Technegau Creadigol i Archwilio Dyheadau a Phrofiadau Plant a Phobl Ifanc sydd mewn gofal →


Llythyr Mamgu - Literature Wales\nHafanBardd Cenedlaethol CymruCerddi Comisiwn Ifor ap GlynLlythyr Mamgu\nLlun - Rhys Llwyd\nYsgrifenwyd y monolog hwn gan Ifor ap Glyn, Bardd Cenedlaethol Cymru, i nodi 50 mlynedd ers trychineb Aberfan. Comisiynwyd y darn gan Ganolfan Mileniwm Cymru ar gyfer Cyngerdd Coffa Aberfan ar ddydd Sadwrn 8 Hydref 2016, ac fe’i darllenwyd gan yr actor Siân Phillips.\n(Gwelir dynes yn ei hwyth degau cynnar yn ceisio cyfansoddi llythyr hefo pad a beiro yn ei llaw)\nY peth yw, pwy opath odd i ffindo geiria alla weud beth on ni ‘di weld? Pitwch â sôn. On ni’n …numb, on ni jest yn bodoli… fel ‘san ni miwn gwactar – ac rodd y geiria’n llifo miwn yn ddi-ddiwadd o’r tu fês, yn trial llanw’r gwactar ‘na… Rodd a fel… tipslide o gydymdimlad… dodd dim drwg yndyn nhw, wrth gwrs ‘ny, ond on ni jest yn trial catw fynd…\nFelly… beth alla’i weud tho ti ‘bach?\nRodd dy anti fêch run oetran a titha nawr…\nRodd hi’n lico canu… a wara cwato…\nRodd yn anodd i dy dad di weti ‘ny. Rodd a’n pallu wara yn y stryd rhag bod rhieni erill yn i weld a ac yn ypseto’u hunen. Pan etho fa i’r ysgol newydd wrth y rheilffordd, rhetws a gytra’r dwarnod cynta pan glywws a fwstwr y trena glo ar y lein – odd a’n meddwl fod y tip yn dod lawr ‘to.\n‘I’ve only ‘ad four,’ bydde fa’n gweud, ‘…’elps me see clearer…’ Ond moyn gweld y niwl odd a, windo’r cyfan nôl i’r bora niwlog ‘na, a gwneud i’r cyfan …ddad- ddicwydd. Os shwt gair i gal? Byddi di’n gwpod yn well na Mamgu, wi’n siwr…\nRodd dy anti fach ofan y t’wllwch, twel… a byddan i’n cynny cannw’ll iddi yn y fynwant. Odd llawar yn gneud. Rodd y lle fel ail gytra i ni, am amsar mawr weti ‘ny… byddan inna’n mynd â c’nwlla sbêr gyta fi ym mocad y nghot -rhag ofan fod cannw’ll plentyn arall weti llosgi’n ddim.\nAlIa’i ddim ond roi blota i dy anti fêch …\nond fe dria’i rannu…beth alla’i …‘da titha….\nI glywed Ifor ap Glyn yn darllen detholiad o’r darn, ewch i wefan Golwg360.\nDywedodd Ifor ap Glyn:\nPump oed on i pan ddigwyddodd hyn a ‘nghof penna yw gweld mam yn crio o flaen y teledu a minnau’n gofyn iddi be oedd yn bod. Ond hyd yn oed hanner canrif yn ddiweddarach, mae dal yn anodd trafod Aberfan. Mae cymaint o gwestiynau’n dal i godi:’Sut ddylen ni gofio’r drychineb?’ ac ‘Ydyn ni’n ymyrryd yng ngalar y teuluoedd a’r rhai wnaeth oroesi, wrth wneud hynny?’\nMae’r gwaith yn drwm dan ddylanwad atgofion y rhai a oedd yno. Rwy’n ddyledus dros ben i awdur ‘Aberfan’, Gaynor Madgwich, sydd wedi rhannu ei hatgofion poenus ei hun ac atgofion pobl eraill oedd yno, gyda pharch a sensitifrwydd. Rwy’n gobeithio y bydd y monolog hwn yn cael ei dderbyn yn yr un modd.\nRhaid diolch hefyd i E. Wyn a Christine James am ysbrydoliaeth eu cyfrol nhwthau o gerddi ac i J.C.Rapoport am ei luniau. Diolch i Wyn Williams am ei gyngor ynglŷn â’r Wenhwyseg a diolch yn olaf i Ganolfan Mileniwm Cymru am eu caniatâd i ailgyhoeddi’r gwaith gwreiddiol.\nNôl i Cerddi Comisiwn Ifor ap Glyn


Cyfarfod i drafod prinder meddygon yn ysbytai Cymru – Golwg360\nCyfarfod i drafod prinder meddygon yn ysbytai Cymru\n7 Tachwedd 2018 am 08:25 Diweddarwyd am 08:26\nFe fydd Llywydd Coleg Brenhinol y Ffisegwyr ym Merthyr Tudful heddiw (dydd Mercher, Tachwedd 7) i glywed nad oes digon o feddygon i ymdopi â’r pwysau gwaith cynyddol mewn ysbytai yng Nghymru.\nFe fydd yr Athro Andrew Goddard yn ymweld ag Ysbyty Tywysog Charles a Pharc Iechyd Prifysgol Keir Hardie i drafod atebion posib i’r argyfwng, gan gynnwys ymgyrch Coleg Brenhinol y Ffisegwyr i lenwi bylchau drwy gyflogi rhagor o feddygon iau.\nFe fydd yr Athro Goddard a’i ddirprwy, Dr Gareth Llewelyn, yn cyfarfod â meddygon iau, ffisegwr arbenigol a rheolwyr byrddau iechyd yn ystod eu hymweliad.\nMewn arolwg yn 2017-18, adroddodd 70% o feddygon dan hyfforddiant fod bylchau rota cyson, ac mae 88% ohonyn nhw’n galw am neilltuo amser ar gyfer datblygiad proffesiynol.\nMae Bwrdd Iechyd Prifysgol Cwm Taf wedi ymateb i’r pryderon eisoes, wrth agor canolfan academaidd gwerth £2.8m ym Merthyr Tudful, lle mae is-raddedigion yn dysgu am feddyginiaeth yn y gymuned er mwyn mynd i’r afael â diffyg cyswllt rhwng ysbytai, meddygon teulu a gofal cymdeithasol.\nFe fydd 300 o bobol broffesiynol ym maes iechyd yn ymgynnull yng Nghaerdydd ar Dachwedd 8 a 9 ar gyfer diweddariad blynyddol ar y sefyllfa bresennol.\nDim digon o adnoddau\n“Mae Coleg Brenhinol y Ffisegwyr yng Nghymru wedi bod yn ymgyrchu ers tro am weithredu i fynd i’r afael â’r argyfwng cynyddol yng ngweithlu’r Gwasanaeth Iechyd,” meddai dirprwy lywydd Coleg Brenhinol y Ffisegwyr yng Nghymru, Dr Gareth Llewelyn.\n“Mae ffisegwyr yn cydweithio ag ystod eang o dimau ar draws y Gwasanaeth Iechyd ac maen nhw i gyd yn ceisio’u gorau i ddarparu gofal ardderchog i gleifion ond yn fy mhrofiad i, mae gwasanaethau’n aml yn ddi-gyswllt a heb ddigon o adnoddau.\n“Mae nifer o ysbytai’n ei chael yn anodd recriwtio a llenwi bylchau yn y rota.\n“Rydym eisoes wedi galw am ragor o fuddsoddiad mewn meddyginiaeth gymunedol a dull sy’n canolbwyntio ar gleifion o safbwynt newidiadau i’r Gwasanaeth Iechyd, felly rwy wrth fy modd o weld fod Bwrdd Iechyd Cwm Taf yn meddwl y tu allan i’r bocs.\n“Bydd rhoi ystod eang o gyfleoedd newydd cyffrous i fyfyrwyr meddygol yn ystod eu hastudiaethau’n help i ddenu mwy o feddygon iau i hyfforddi a gweithio yng Nghymru, ac rwy’n edrych ymlaen yn fawr at gyfarfod â hyfforddeion a meddygon arbenigol i glywed mwy am eu profiadau o fod yn feddygon yn Merthyr Tudful.”